text:
Estadonan Uni di Merka
Estadonan Uni di Merka ta un país ku ta keda na kontinente Nort Amérika. E nòmber ofisial di e país ta United States of America. E kapitál di Merka ta Washington D.C.. E siudat mas grandi di Merka ta New York City. E pais ta situá kasi kompleto den Nort Amerika, kaminda su kwarenti ocho estadonan kontinuoso anto Washington D.C ta keda, entre e Oceano Atlantiko anto e Oceano Pasífiko, e ta grèns na Canada na parti nòrt i Mexico na parti suit. E estado di Alaska ta den e huki nòrt-wèst di e kontinente, ku Canada na parti oost anto Rusia na parti wèst over di e Straat van Bering. E estado di Hawaii ta un arkipielago mei-mei di Oceano Pasífiko. E pais tambe ta posesá varios teritorio den Caribe anto Oceano Pasífiko.
Na 9.83 mion km2 anto ku 310 mion hende, Estadonan Uni di Merka ta e di tres of di kwater pais mas grandi anto e di tres na area anto poblashon huntu. E ta un di e paisnan mas diversifika i multikultural, ku ta e produkto di immigrashon na gran escala for di hopi otro pais. E ekonomia di E.U. ta e ekonomia nashonal mas grandi na mundu, ku un GDP estima di $14.3 tríon.
Indigeno di origen Aziatiko a habitá lokual ku aworaki ta e vasteland du Estadonan Uni di Merka pa miles di aña. E poblashon nativo merikano aki a wordu redusi dor di malesanan e gueranan despues di kontakto oropeo. Estadonan Uni a wordu formá dor di diestres kolonianan Britaniko ku tabata keda na e kosta atlantik. Riba 4 di Juli, 1776, nan a traha e Deklarashon di Independensia, ku a proklama nan derecho di determinashon anto nan establesementu di un union köpera. E estadonan rebelioso a bati e Emperio Britaniko den e Revoloshon Merikano, e prome guera kolonial di independensia ku tabatatin sukses. E konstitushon di awendia a wordu adopta na 17 di september 1787; su ratifikashon e siguiente aña a traha e Estadonan Uni den un republika ku un gobiernu fuerte sentral. E billeta di derechonan (Bill of Rights), komprimí di dies ammandamentonan konstitushonal garantiendo hopi derechonan fundamental anto libertadnan, a wordu ratifika na 1791.
Den e siglo 19, Estadonan Uni a haña tereno di Fransia, Spaña, Reino Uni, Rusia anto a anexa e republika di Texas i e republika di Hawaii. Disputanan entre e parti sur agrikultural i e parti nort industrial over di estadonan su mes derechonan anto e expanshon di e institushon di Sklabitut a proboka e Guera sivil Merikano di e añanan 1860'. E parti nort a gana anto a preveni un split permanente di e pais anto a kaba ku sklabitut legal na E.U.. Pa di e añanan 1870', e ekonomia nashonal tabata esun mas grandi na mundu. E guera Spaño-Merikano anto e Prome Guera Mundial a konfrimá e pais su status manera un poder militar. E la emergi for di e Di Dos Guera Mundial manera e prome pais ku Arma Nuklear anto un miembro permanente di Nashonan Uni su konsul di seguridat. E final di e Guera Friu anto e disulushon di e Union Sovietiko a laga Estadonan Uni komo e uniko superpoder keda na mundu. E pais ta akunta pa 40% di mundu su gastamentu militar anto ta e lider ekonomikamente, politikamente anto kulturalmente di mundu.
Kontenido
- 1 Etmologia
- 2 Geografia, klima, anto medio ambiente
- 3 Historia
- 4 Politiko i Gobiernu
- 5 Divishonan politiko
- 6 Relashon internashonal i militar
- 7 Demografikonan
- 8 Kultura
Etmologia[editá | editá fuente]
Na 1507, kartografo Aleman Martin Waldseemüller a produsi un mapa di mundu kaminda riba dje e la yama e ternan di e hemisferio west "America" na e explorado i kartografo italiano Amerigo Vespucci. E kolonianan formal di Gran Bretania a husa e nomber ei prome riba e deklarashon di independiensia. E nomber Merka ta un forma kortiko di e nomber ei.
Geografia, klima, anto medio ambiente[editá | editá fuente]
E area terrestral di e Estadonan kontinuoso ta aproksimadamente 770 míon hektare. Alaska, separa for di e resto di e pais dor di Canada, ta e estado mas grandi di e pais ku 150 míon hectares. Hawaii, okupando un arkipielago den e Pasifiko Sentral zuid-west di Nort Amerika, tin un tiki mas ku 1.6 míon hektare. E Estadonan Uni ta e di tres of di kwater pais na mundu. Kedando patras di Rusia i Canada anto djis abou of ariba di China. E variashon ta keda den e disputashon di area ku china tin ku India.
E plano kostal riba e kosta atlantiko ta bira mondinan anto serunan plat riba Piedmont. E serunan di Appalachen ta dividi e kosta ost for di e Lagonan Grandi anto e planonan plat di mei-mei di e pais. E riu di Mississippi, ta e riu di kwater mas grandu na mundu anto ta kore di nort pa suit na parti mei-mei di e pais. E parti plat, fertil di e Planonan Grandi ta sigui bai west te ora e yega un terra hatu parti west. E Rocky Mountiansnan, na e parti west di e planonan grandi a ekstende nort pa suit dor di e pais yegando altitudnan di 4.300 meter na Colorado. Mas west tin e Great Basin anto e desiertonan di Mojave. E serunan di Sierra Nevada anto e Cascade ta kora kantu di e kosta west pasifiko di e pais. Na 6,194 meter di haltuea, Alaska su Mount McKinley ta e seru di mas haltu den e pais anto na Nort Amerika. Volkannan ta komun ront Alaska su arkipielgo di Aleksander anto Islanan Aleutia, anto Hawaii ta konsisti di islanan volkanti. E supervolkano bou di Yellowstone National Park den e rockiesnan ta e pais su volkan mas grandi
E Estadonan Uni di Merka, ku su grandura anto variedat geografiko, ta inklui mayoria di e klimanan nu mundu. Na parti oost di e di 100 meridian. e klima ta kambia di kontinental humedo na parti nort te ku suptropikal humedo na parti ost. E punto di mas ost di Florida ta tropikal, Hawaii tambe. E planonan ta semi-arido. Anto hopi di e serunan na parti west tin un klima alpino. E klima ta arido den e Basin grandi, desierto den e zuid-west, mediteranio den e kosta di California, anto oseanikto den Oregon i e estado di Washington anto parti sur di Alaska. E kostanan riba e Golfo di Mexico ta haña varios orkan kada aña. Anto e parti west mei-mei ta haña hopi Warwaru
E ekoligia di e E.U. ta kosidera "megadiverso" ongeveer 17.000 espesie di mata ta okuri den e pais anto 1.800 espesie di matanan ku ta saka flor por wordu haña na Hawaii. E Estadonan Uni ta e kas i mas ku 400 zògdier, 750 para anto 500 reptilo anto afibio. Estadonan Uni tin mas ku 400 mammal, 750 para, anto 500 reptilo i espesie amphibiko. Mas of menos 91.000 espesie di insekto a wordu diskribi den e pais. E akto di espesienan na peliger di ekstinshon di 1973 a proteha espesienan na piliger di ekstinshon i nan habitatnan, ku ta wordu monotoria dor di e gobiernu. Tin sinkuenti ocho parke nashonal anto hopi mas parkenan, mondinan anto areanan di boske federalmente maneha. Tur huntu e gobiernu tin 28.8% di e area di e pais. Mayoria di esaki ta area proteha, anto un par di dje a wordu kumpra pa drilmentu di zeta, minamentu di gas, i kapmentu di palu; 2.4% ta pa uso militar.
Historia[editá | editá fuente]
Nativo Merikanonan anto kontakto Oropeo[editá | editá fuente]
E hendenan indigeno di e terra figo, inkluiendo nativonan di Alaska, a kere di a imigra for di Asia, entre 12,000 i 40,000 aña pasa. Un par di nan manera e kultura di Mississippi prome ku Columbus tabata tin un kultura hopi avansa anto a kuminda ku agrikultura, architektura anto sosiedatnan abase di status. Depues ku Oropeonan a kuminsa biba riba e kontinente hopi míones di nativo merikanonan a muri dor di epidemikonan di malesanan importa for di oropa.
Na 1492, eksporado genoes Christopher Columbus, bou di kontrakto di e korona spaño, a yega vario isla den Karibe trahando e prome kontakto ku e hendenan indigeno. Na 2 di april, 1513, konkistado spaño Juan Ponce de León a bini riba un luga ku e la yama "La Florida" e prome yegada dokumenta di oropeonan riba loke lo bai bira e Estadonan Uni. E spañonan a traha suidat den e regio ku a wordu sigui dor di esunnan di awendia. Komersionan di lana Frases a establese un post yamá Nobo Fransia ront di e Lagonan Grandi; Fransia a bini pa tin mayoria di e kontinente su interior komo kolonia ta na e parti abou di e Golfo di Mexico. E prome bibiend ingles tabata e kolonia di Virginia na Jamestown na 1607 anto e kolonia di Plymouth di e pilgrimonan. E chartermentu di e kolonia di Massachusetts Bay a soru pa hopi migrashon; pa 1634 e kolonia di New England a wordu habita dor di mas ku 10,000 Purita. Entre lat 1610 anto e revolushon merikano mas of menos 50,000 konvikto a wordu hiba na Inglaterra su kolonianan merikano. Kuminsamentu di 1614 e Hulandesnan a kuminsa un kolonia banda di e riu di Hudson, inkluiendo e suidat di Nieuw Amsterdam riba e isla di Manhattan.
Na 1674, e hulandesnan a sali for di nan kolonianan merikano anto a bende ku Inglatera; e provensia di Nieuw Nederland a kambia nomber bira New York. Hopi immigrantenan nobo, espesialmente na parti suit, tabata sirbido di e kolonisadonan di virginia. Ront di e kambiamentu di e siglo 18 esklabonan afrikano a bira e rekurso primera di labor forsá. Ku e divishon di Carolina den 1729 anto e kolonisashon di Georgia, e diestres kolonianan ku lo bira e Estadonan Uni a wordu establese. Tur tabata tin un gobiernu lokal ku elekshonan habri pa mayoria homber liber, ku un devosho kresiendo pa e derechonan di ingles. Tur a legalisa e komersio di esklavo afrikano. Ku cifranan di nansementu haltu anto sifranan di morto abou, i hopi migrashon e kolonianan a krese rapidamente. E movementu revival di Christianismo di e añanan 1730 te ku 1740 tambe konosi komo e Lantamentu Grandi a kuminsa interes den religion anto libertad di religion. Na e guera franses-indjan, e forsa Britaniko a kaptura Canada for di e Franses nan pero e poblashon franses a keda isola for di e kolonianan sur. Ekskluiendo e Nativo Merikanonan, ku tabata wordu mové, e diestres kolonianan tabata tin un poblashon di 2.6 míon hende na 1770, mas of menos tersera esun di Inglatera; kasi un di kada sinku merikanonan tabata katibunan kolo skur. Toch subjekto na belasting Britaniko, e kolonialistanan no tabata tin representashon di e Parlamento di Gran Britania.
Independiensia i expanshon[editá | editá fuente]
Tenshon entre kolonialistanan merikano anto e Inglesnan den e periodo di revolushon di e añanan 1760 anto 1770 trempan a yega na e guera di revolushon merikano, bringa pa 1775 te ku 1781. Na 4 di Juni 1775, e Congreso Kontinental, trahando na Philadelphia, a establese un Leger Kontinental bou di e kommando di George Washington. Proklamando ku "tur homber a wordu traha igual ("all men are created equal") anto a wordu duná sierto derechonan, e congreso a adopta e Deklarashon di independiensia, skibi dor di primeramente Thomas Jefferson, riba 4 di Juli 1776. Riba e dia ei Merka aworaki ta selebra su dia di independiensia. Na 1777, e artikulonan di e confederashon a establese un gobiernu federal swak ku a opera te ku 1789.
Despues ku nan a gana kontra Gran Bretania e forsa merikano a yuda e fransesnan, Gran Bretania a rekonose e independiensia di e E.U. anto e estado su soviernidat riba teritorio merikano parti west di e riu di Mississippi. E konvenshon constitushonal a wordu organisa na 1787 dor di esunnan ku tabata ke establese un gobiernu nashonal fuerte, ku e poder di parti belasting. E konstitushon di Estadonan Uni a wordu ratifika na 1788, anto e republika nobo su prome senato i las di representativo anto presidente -George Washington—a tuma ofisina na 1789. E billeta di derecho, prohibiendo restrikshon federal di libertad personal anto garantiendo un rango di protekshon legal, a wordu adopta na 1791.
Attitudnan kontra sklabitud tabata kambiando; e konstitushon tabata proteha i komersio di katibunan afrikano solamente te ku 1808. E estadonan parti nort a abolisa sklabitud entre 1780 i 1804, lagando e estadonan di sklabitud na parti suit komo defendedornan di e "institushon pekuliar" ei. E di dos Lantashon Grandi, kuminsando ront di 1800, a hasi evangelismo un forsa grandi tras di e reformanan social, inkluiendo abolishonismo.
Amerikanonan' su gana di expandi bai parti west a wordu kuminsa den un serie largu di guera kontra indjan. E kumpramentu di Loisiana un teritorio franses di klaim di presidente Thomas Jefferson na 1803 a krese e nashon su grandura ku dos biaha. E guera di 1812, deklara kontra Britania over di varios problemanan anto a keda na un empata, a fortifika nashonalismo merikano. Un serie di inkurshon militar na Florida a pone Spaña sede su teritorio di Florida anto otronan ront di e Golfo di Mexico na Merka na 1819. E Kaminda di Lagrima den e añanan di 1830 a examplifika e removeshon di indjannan ku a kita hopi nativonan for di nan tera. E Estadonan Uni a aneksa e Republika di Texas na 1845. E konsepto di destino di manifestashon a wordu popularisa na e tempu aki. E tratado di Oregon ku Britania a laga Merka kontrola mayoria di e parti nort-west di pais. E viktoria merikano over di Mexico a resulta den e seseshon di California i mayoria di a parti zuidwest di e pais na 1848. E Race di Oro na California di 1848–49 a kousa hopi migrashon bai parti west. Rails nobo pa trein a hasi transportashon hopi mas fasil anto a hasi e konfliktonan di e merikanonan nativo piho. Den e siguiente mei- siglo, mas ku 40 míon Bison Merikano of buffel a wordu mata pa nan kuerunan i karni anto pa hasi e plamashon di e systema di railsnan mas fasil. E perdida di e buffelnan, e kuminda primario di e nativo merikanonan, tabata un sla duru pa hopi di e kultura nativonan.
Guera Sivil i Industrialisashon[editá | editá fuente]
Tenshonnan entre e estadonan ku tabata tin sklabitud i esunnan liber tabata aumenta dor di argumentonan over di e relashon entre e gobieno di nivel federal i nashonal, i tambe ku konfliktonan violento over di e kresementu di sklabitun den e estadonan nobo. Abraham Lincoln, kantidate di e partido anti-sklabitud Republikando, a wordu elekta na 1860. Prome ku e la tuma ofisina, siete estado di sklabitud a dekklara nan sesshon for di e Estadonan Uni anto a establese e Estadonan Konfedera di Merka. Ku e atake di e konfederadonan riba Fort Sumter, e guera sivil a kuminsa anto kuater estado di sklabitud a djoin e Konfederadonan. Lincoln su proklamashon di emancipashon na 1863 a deklara esklabonan den e Konfederidat pa ta liber. Siguindo e viktoria di e Union na 1865, tres amandamentu nobo den e konstitushon a sigura libertad pa kasi un mìon Afro-Merikanonan ku tabata esklavo, e di dieskuater amandamentu anto a hasi nan siudadero, anto e di diessinku a duna nan derecho di vota.
Despues di e assasinashon di Lincoln rekonstrukshon radikal di e republikanonan tabata tin komo meta pa reintegra i rekunstrui e estadonan suit anto ensigura e libertad di e ex-katibunan. e resolushon di e elekshon presidenshal di 1876 dor di e kompromiso di 1877 a kaba ku e rekonstrukshon; e leinan di Jim Crow a segraga hopi Afro-merikanonan. Den e parti nort, urbanisashon anto e influxo grandi di immigrantenan for di sur Oropa anto ost Oropa a hasi e pais su industrialisashon mas lihe. E ola di immigrashon, durando te ku 1929, a duna hopi labor barata anto a transforma kultura merikano. Kresementu den infrastuktura nashonal a kousa kresementu ekonomika. E kumpramentu di Alaska na 1867 di Rusia a kompleta e pais su ekspanshon riba e kontinente merikano. E masacre di Wounded Knee na 1890 tabata e delaster konflikto arma grandi kontra e indjannan nativo. Na 1893, e monarkia indigeno di e reino pasifiko di Hawaii a wordu kibra dor di un coupe d' etait dirigi pa residentenan merikano; e gobiernu merikano a aneksa e arkipielaho na 1898. Viktoria den e guera spaño merikano den e mesun aña a demonstra ku e Estadonan Uni tabata un poder grandi anto a kousa e aneksashon di Puerto Rico, Guam anto Filipinas. E filipinanan a haña independiensia anto mei siglo despues Puerto Rico i Guam a keda teritorionan Merikano.
Prome Guera Mundial, Gran depreshon i Di Dos Guera Mundial[editá | editá fuente]
Na e kuminsamentu di e Prome Guera Mundial na 1914, e Estadonan Uni a keda neutral. Mayoria merikanonan a sympatisa ku e ingles i fransesnan, toch hopi a oppone intervenshon. Na 1917, Merka a djoin e alliandonan, yudando pa kambia e poder kontra di e Podernan Sentral. Despues di e guera e senato no a ratifika e Tratado di Versailles di 1919, ku a establese e luega di nashonnan. E pais a pirsigui e polisia di unilateralismo, kasi pa yega isolashonismo. Na 1920 e movementu di derechonan femenino, a gana un di diesnuebe amandamentu dunando derechonan na e sufrimentu femenino. E prosperidat di e añanan 1920 a kaba den e Crash di Wall Street di 1929 ku a kuminsa ku e depreshon grandi. Despues di su elekshon n 1932, Franklin D. Roosevelt a responde ku e nobo deal, un rango di posibilidat kresiendo e intervenshon di gobiernu den e ekonomia. E Dust Bowl di mei-mei di e añanan di 1930 a impobrsa mayoria di e kommunidatnan agrikultural anto a kuminsa un nobo ola di migrashon bai parti west.
E Estadonan Uni a keda effektivamentu nuetral durante e Di Dos Guera Mundial su prome parti durante e invashon di Polonia dor di Alemania Nazi na september 1939. Pero a kuminsa duna e Aliadonan material na Mart di 1941 dor di e programa di lend-lease. Na 7 di desember, 1941, e emperio hapones a hasi un atake sorpresa riba Pearl Harbour, esei a kousa ku E.U. a djoin e alliadonan kontra e podernan di axis i kuminsa sera merikanonan ku nashonalidat Hapones. Partisipashon den e guera a kuminsa investonan di kapital anto kapasidat industrial. Entre e mayor kombatantenan, e E.U. tabata e uniko pais ku a bira mas riku luga di mas pober dor di e guera. Konferensianan na Bretton Woods anto Yalta a traha un systema nobo di organisashonan Internashonal ku a pone e Estadonan Uni anto e Union Sovietiko na e sentro di mundu. Ora a gana viktoria den Oropa, a organsia un konferensia na San Francisco ku a produsi e charter di Nashonnan Uni ku a bira aktivo despues di e guera. E Estadonan Uni a traha e prome armanan nuklear, anto a husa nan riba e siudatnan Hapones di Hiroshima i Nagasaki na Augustus di e aña ei. Hapon a perde riba 2 di september, kabando e guera.
Guera frui i politiko di protesta[editá | editá fuente]
E Estadonan Uni anto Union Sovietiko a bringa pa poder despues di e Di dos Guera Mundial den e Guera Friu, dominando e aktividat militar di Oropa dor di NATO anto e pakto di warsaw. E Estadonan Uni a promove demokrasia liberal i kapitalismo anto e Union Sovietiko a promove Komunismo anto un ekonomia plania. Tur dos a supporta diktadura anto a kuminsa gueranan di proksi. Tropanan Merikano a bringa kontra China kommunista den e Guera di Korea di 1950-53 E kas di aktividatnan in-amerikano a persigui den investigashonan ku un subdivishon na banda links politiko, mientras ku senator Joseph McCarthy a bira un kabesante di e sentimiento anti-kommunismo.
Na 1961 e lansamentu Sovietiko di e prome buelo spasial humano a promove e presidente John F. Kennedy su yamada pa e Estadonan Uni bira e prome pa pone un homber riba Luna, esaki a wordu hasi na 1969. Kennedy tambe a mira un showdown nuklear ku misilnan sovietiko na Cuba. Mientras Merka a sigui krese ekonomikamente. Un kresementu den bringamentu pa derechonan civil di Afro-Merikano, symbolisa i dirigi dor di hendenan manera Rosa Parks, Martin Luther King, Jr., i James Bevel, no a husa violensia pa konfronta segregashon i diskriminashon. Siguiendo e assasinashon di Jogn F. Kennedy na 1963, e akto di derecho sivil anto e akto di derecho di vota a wordu pasa dor di Presidente Lyndon B. Johnson. Johnson anto su suksedor, Richard Nixon, a expande e guera na Asia lage bira e guera sin sukseso di Vietnam. Un movementu kontra-kultural di e añanan 1960 a krese di fiul dor di e opposishon di e guera, nashonalismo pretu anto e revolushon seksual. Betty Friedan, Gloria Steinem, anto otronan a kuminsa ku un movementu di femminismo nobo ku a buska igualdat pa muhenan na nivel politiko, sosial, i ekonomiko.
Komo resultado di e skandal di Watergate na 1964 Nixon a bira e prome presidente ku a kita for di su trabou riba karganan di obstrukshon di justisia anto abusu di poder; e tabata sigui dor di vice presidente Gerald Ford. E administrashon di Jimmy Carter di e añanan 1970 tabata marka den e stagnashon di e crisis di Iran. E elekson di Ronald Regan komo presidente na 1980 a kuminsa ku un kambio bai rechts na Merka, reflekta dor di kambionan grandi den belasting anto prioridat. Su di dos termino den offisina a trese e prosesonan diplomatiko ku Iran i Union Sovietiko na e guera friu mas serka di pas te ku e kolapso di e Union Sovietiko.
Era contemporario[editá | editá fuente]
Bou di presidente George H. W. Bush, e Estadonan Uni a tuma un rol lideral den e Guera di Golfo, E ekspanshon ekonomiko mas grandi di E.U. di 1991 te ku 2001. Enkompesa dor di e adminsitrashon di Bill Clinton. Un skandalo seksual a impeacha Bill Clinton na 1998 pero toch e la keda na offisina. E elekshon presidenshal di aña 2000, un di esunnan mas serka den historia merikano tabata resolve pa un desishon di e korte suprome, yiu di George H. W. Bush, a bira presidente.
Riba 11 di September 2001 terroristanan di al-Qaeda a dal e World Trade Center na e suidat di New York City anto e The Pentagon banda di Washington, D.C., matando kasi tres mil hende. Komo konsekuensia, e Administashon Bush a lansa un Guera kontra Terorismo global. Na oktober di 2001 forsa merikano a Lansa un Guera na Afghanistan removiendo e Taliban for di e gobierno anto kampamentu di train di al-Qaeda. Insurgirante Taliban te ahinda ta sigui bringa un guera di guerilla kontra Merka. Na 2002, e administrashon Bush a kuminsa bringa kontra kambio di e regime na iraq riba tereno kontroversial. Sin steun di NATO of di e UN, Bush a organisa un koalishon di e kerientenan anto a ataka iraq na 2003, removiendo e diktator Saddam Hussien. Na 2005, Orkan Katrina a kausa danjo severo banda di e Kosta di Golfo di e Estadonan Uni, anto devastando New Orleans. Na 4 di November, 2008, den un reseshon global, Barack Obama a wordu elekta presidente. E ta e prome Afro-Merikano ku a bira presidente. Na 2010 e la mira e enaktamentu di reformashon di e struktura di salú anto e reforme di Dodd-Frank riba Wall Street pa protekta e systema finansial. E kibramentu di e drill di cruso Deepwater Horizon den e golfo di Mexico a kuminsa anto a basha hopi zeta den e area na april 2010 birando e desaster di zeta mas grandi na mundu.
Politiko i Gobiernu[editá | editá fuente]
Estadonan Uni ta e Federashon mas bieu te ahinda funshonando. E ta un republika constitushonal anto un demokrasia representativo, "den kua e mayoria ta manda ta tempera pa derechonan di minoridat protekta pa lei." E gobiernu ta regula dor di un systema di chekmentu i balansa difini pa e konstitushon, ku ta sirbi komo e pais su dokumentu legal supremo. Den e systema federalisto merikano, suidaderonan ta subjekta na tres nivel di gobiernu, federal, estadual, anto lokal; e gobieru lokal su trabou ta wordu dividi entre e gobierny di e "county" anto esun municipal. Den kasi tur kaso, oficialnan ehekutivo i legislativo ta wordu elekta dor di un voto plural dor di e suidaderonan di e distrikto. No tin representashon proporshonal na e nivel federal, anto e ta hopi skars na nivelnan mas abou.
E gobiernu federal ta kompone di tres parti:
- Legislativo: E kongreso bikameral, traha di e senato i e kas di representativo ta traha e leinan federal, ta deklara guera, ta aproba tratado i poder di persigi anto tin poder di impeacha hende anto kita gobernantenan for di nan posishon.
- Ehekutivo: E presidente ta e kommandado en yéfe di e forsa militar, por veta notanan legislativo prome ku nan bira lei, anto ta apunta e miembronan di kabinete anto otro hendenan ku ta administa anto enforsa leinan federal i policianan politiko.
- Judisial: E Korte Supremo anto e kortenan federal mas abou, ku su judicialnan a wordu appunta dor di e presidente ku approbo di e senato, ta interprete leinan anto ta kita esunnan ku nan ta haña inkonstitushonal.
E Kas di representativo tin 435 miembro votando, kada un representado un distikto Congresonal pa un termino di dos aña. Asientonan ta aporshona dor di e estado su poblashon kada dies aña. Te ku e sensus di Merka na 2000, siete estado tabata tin e minimum di un representativo, terwijl California, e estado mas pobloso tabata tin sinkuenti tres. E senato tin 100 miembro ku kada un tin dos senator, elektá na terminonan di seis aña; eenderde di e asientonan di sentato tei pa elekshon kada dos aña. E presidente ta sirbi un termino di kwater aña anto no mas ku dos biaha. E presidente no ta wordu elekta dor di voto direkto, pero dor di un voto di un koligio elektoral un systema ku nan ta determina e votonan anto proporshona nan pa kada estado. E korte supremo, dirigi dor di e yéfe di justisia, tin nuebe miembro, ku ta sirbi bida largu.
E estado governamental ta struktuta den un manera similar; Nebraska unikamente tin un legislatura unikameral. E gobernador (yéfe ehekutivo) di kada estado ta direktamente elekta. Un par di judisialnan anto miembronan di kabinete ta wordu apunta dor di e gobernadornan di nan mes estado, anto otro ta wordu elekta dor di voto popular.
Tur lei anto proseduranan govermental ta subjekta nan un revishon judisial, anto kada lei ku ta un violashon di e konsitushon ta kitá. E teksto original di e Konstitushon ta establese e struktura anto responsabilidatnan di e gobiernu federal anto su relashon ku e estadonan individual. Artikulo unu ta proteha e "gran writ" di habeas corpus anto Arkikulo tres ta garantisa e derecho pa un juisio den tur kaso kriminal. Amandamentunan den e konstitushon ta rekuiri e aprobashon di drie-vierde di tur e estadonan . E konstitushon a wordu mandata binti siete biaha; e prome dies ta traha e billeto di derechonan anto e amandamanetu dieskuater, for di e basis cental di e derechonan individual di kada merikano.
Partidonan, idiologianan i politikonan[editá | editá fuente]
E Estadonan Uni a opera bou di un sistema ku dos partido politiko ku kasi tur di su historia. Pa offisinanan elektoral na kasi tur nivel, elekson primera ta skohe e partidonan su nominantenan mayor. For di e elekshon general di 1856, e partidonan mayor tabata e Partido Demokrat funda na 1824, anto e Partido Republikano funda na 1854. For di e guera sivil solamente un di tres partido presedenshal; kantidato anto eks-presidente Theodore Roosevelt, koriendo den e partido progresivo den e elekshon di 1912 a kana ku mas ku 20% di e votonan popular.
Den kultura merikano, e partido republikano ta konsidera e rechts mei-mei of esun konservativo anto e sun demokratiko ta konsidera esun links mei-mei of esun liberal. E estadonan den e parti nort-ost anto e kosta west anto den e region di e Lagonan Grandi ta konosi komo estadonan blou. anto ta relativamente liberal. E estadonan korá di e parti suit anto banda di Rocky Mountiansnan anto parti di mei-mei di e pais ta relativamente konservativo.
E ganado di e elekshon di 2008 tabata demokrat Barack Obama anto e ta e di 44 presidente. Tur presidente prome kune tabata desendi di oropeo. E elekshonan di 2008 a mira e partido demokratiko gana kontrol riba e kas di representatibo anto e sentato. Den e di 111 kongreso, e sentato tabata komprimi di 57 demokrat, dos independiente ku ta atende ku demokrat anto 41 republikano; e kas ta komprimi di 255 demokrat anto 178 republikano (ku dos asiento vakante). Tin 26 gobernado demokrat anto 24 republikano.
Divishonan politiko[editá | editá fuente]
E estadonan uni ta un union federal di sinkuenta estado. E diestres estadonan original tabata suksedor di e diestres kolonoanan ku a rebeldia kontra mandato Britaniko. Trempan den e pais su historia, tres nobo estado a organisa un teritorio separa for di e estadonan eksistente: Kentucky for di Virginia; Tennessee for di North Carolina; anto Maine for di Massachusetts. Mayoria di e otro estadonan a wordu traha for di teritorionan obtene dor di kompra di tera di e gobiernu. Un par di eksepshon ta Vermont, Texas, i Hawaii: kada un tabata un republika separa prome ku e la bia den man di e union. Durante e gura sivil , West Virginia a kibra for di Virginia. Anto e estado mas resien, Hawaii a haña su status na 21 di Augustus, 1959. E estadonan no tin e derecho di kita for di e union.
E estadonan ta komprimi e bulko grandi di e pais anto dos otro area ku ta parti di e pais anto ku no ta estado ta e Distrikto di Colombia anto e Distrikto Federal, kaminda e kapital, Washington, ta keda; anto e Atoll di Palmyra un teritorio inhabita pero inkorpora den e pais ku ta keda den e Oceano Pasifiko. E Estadonan Uni tambe tin 5 teritorio grandI afo ku ta: Puerto Rico i e Virgin Islandsnan den Karibe; anto American Samoa, Guam, anto e islanan nort di Mariana den Pasifiko. Esunnan nansé den e teritorionan aki (ku eksepshon di Samoa) ta posesa un identifikashon merikano. Merikanonan bibando den e teritorionan aki tin mes un derecho anto responsabilidat ku esunnan biba den e estadonan; toch nan no ta paga belasting federal anto no ta vota pa e presidente.
Relashon internashonal i militar[editá | editá fuente]
E Estadonan Uni di Merka tin una ekonomia mista kapitalista. E PIB den Estadonan Uni di Merka di 14,4 trion di dolarnan ta representa 24% den PIB mundial na merkado di cambio.


c: text/html

collection: archivebot

text:
Prome Guera Mundial
E Prome Guera Mundial tabata un guera global ku a konsentra su mes riba Oropa. E guera a kuminsa riba 28 di yüli 1914 i a dura te ku 11 di novèmber 1918. Mas ku 9 mion kombatiente i 7 mion sivilisante a fayese komo resultado di e guera akí, un sifra di morto ku a keda kousá pa e sofestikashon industrial i teknologiko di e beligerantenan i e stankamentu taktiko. E guera ta un di e konflikto nan mas mortal den historia i a prepara e kaminda pa varios kambio polítiko radikal, inkuiendo revolushon den varios di e paísnan enbolbí.
E guera a atrahe varios di e paísnan ekonimikamente mirá mas grandi, asemblá den dos aliado opuesto: E Alliadonan (basá riba e Tripel Entene di Reino Uni, Fransia i e Imperio Rusiano) i e Podernan Sentral di Alemania i Oustria-Hongaria. Aunke ku Italia tabata miembro di e Tripel Aliansa huntu ku Alemania i Oustria-Hongaria, e no a uni ku esakinan den e Podernan Sentral, komo ku Oustria-Hongaria a tuma e ofensivo, kual tabata kontra di e kondishonnan di e aliansa. E aliansanan aki a keda reorganisa i ekspande mientras mas país a drenta e guera: Italia, Hapon i Merka a join e Aliadonan i e Imperio Otoman i Bulgaria a join e Podernan Sentral. Mas ku 70 mion personal militar, inkluiendo 60 mion Oropeano a keda mobilisá den un dje gueranan mas grandi den historia. E evento ku a kondusí an inisio di e guera tabata e asesinato di Franz Ferdinand di Oustria, heredor di trono di Oustria-Hongaria, riba 28 di yüni na man di e nashonalista Yugoslaf Gavrilo Princip di Sarajevo. Esaki a kondusi na un krisis diplomatiko na momentu ku Oustria-Hongaria a duna Reino di Serbia un ultimatum i varios aliansa internshonal ku a keda fromá den e dekadanan pasá, a keda invoka. Denter di simanes, varios paísnan tabata na guera ku otro i pronto e konflikto a plama mundialmente.
Riba 28 di yüli, Oustria-Hongaria a deklara Serbia guera i subsekuentemente a invadi esaki. Na momentu ku Rusia a mobilisa su forsa militar komo sosten pa Serbia, Alemania a invadi e paísnan neutral Bélgika i Luxembourg prome ku el a move den direkshon di Fransia, kual a pone ku Britania a deklara Alemania guera. Despues ku a bin un paro na e marcha di Alemania den direkshon di Paris,a instala un bataya di desgaste na loke a bira konosí komo e Frontera Wèst, den kua por a nota tiki kambio te ku na 1917. Na mes momentu, na e Frontera Ost, e ehersito Rusiano a gana esnan di Oustria-Hongaria, pero durante di invashon di Ost Prusia a keda intrumpi pa e Alemannan. Na nov`mber 1914, e Imperio Otoman a join e Podernan Sentral, habriendo fronteranan na Caucasus, Mesopotamia i Sinai. Italia a join e Aliadonan na 1915 i Bulgaria a join e Podernan Sentral den e mesun aña, mientras ku Romania a join e Aliadonan na 1916 i Merka a join e Aliadonan na 1917.
Meanwhile, on the Eastern Front, the Russian army was successful against the Austro-Hungarians, but was stopped in its invasion of East Prussia by the Germans. In November 1914, the Ottoman Empire joined the Central Powers, opening fronts in the Caucasus, Mesopotamia and theSinai. Italy joined the Allies in 1915 and Bulgaria joined the Central Powers in the same year, while Romania joined the Allies in 1916, and the United States joined the Allies in 1917.
E gobiernu rusiano a kai na mart 1917 i e revolushon ku a sigui na novèmber a buta ku e rusianonan a sera un tratado, yamá e Tratado di Brest-Litovsk.

robotstxt: allowed

filter: keep


text:
Di Dos Guera Mundial
Di dos Guerra Mundian, (hopi biaha abrevá manera WWII of WW2), tabata un konflikto militar global durando di 1939 pa 1945, ku a involvi mayoria di e nashonan na mundu, inkliendo tur di e poder grandinan na mundu, organisá den dos partido militar opponente: e Alliadonan anto e Axsis. E tabata e guerra mas plamá na mundu, ku mas ku 100 míon persona militar mobalisá. Den un estado di "Guera Total", e partisipantenan mayor a hinka henter nan ekonomia, industia, anto kapabilidat sientifiko pa yuda e esfuerso di guera i ta kita e destinkshon entre rekurso civil i rekurso militar. Marka pa eventonan signifikante invulviendo civilnan, inluiendo e Holocaust anto e Lansamentu di Bom Atomiko Riba Hirsoshima i Nagasaki, e tabata e konflikto mas mortal den historia humano resultando den entre 50 míon pa 70 míon morto.
Kronología[editá | editá fuente]
Ta generalmente aksepta ku e Guera a kuminsá dia 1 di Spetember 1939, ora Alemania Nazi a invadi Polonia anto esei a sigui ku e deklarashonan di guera riba Alemania dor di Fransia, anto mayoria paisnan di e Emperio di Inglaterra anto e Commonwealth. Alemania kera establesé un emperio aleman grandi den Oropa. Durante 1939, te ku kumisamentu di 1941, den un serie di kampania militar anto tratado politiko, Alemania a konkistá militarmente i politikamente un gran parti di kontinente oropeo anto parti di Union Sovietiko. Inglaterra anto e nashonan di commonwealth a keda e uniko forsá mayor bringando kontra e Axis den nan kampania di desierto na Nort Afrika. anto den e ekstenso batalla di atlantiko. Na Juni 1942, e Axis Oropeo a lansa un invashon di Union Sovietika, dunando un komiensu na e fronta oost, ku lo bai bira e kaminda di guera di mas grandi ku e mundu a hera di mira, ku na e momentu aki tabata dedika kasi tur di e Axis su poder militar. Na desember 1941, E emperio di Hapon, ku durante e tempu e kaba tabata den e Di dos Guera Shino-Hapones ku China for di 1937 anto ku kera establese dominansia riba Sur Asia anto Asia Sureste, A attaka Estadonan Uni anto poseshonan oropeo den e Oceano Pasifiko, konkistando masha lihé un gran parti di e region.
E Axis su avanse a wordu pará na 1942 despues ku a gana Japon den un serie di battala maritimo anto despues ku a devasta e tropanan di e Axis Oropeo na e Segundo battala di El Almaein na Nort Afrika i e Battalla di Stalingrad na Union Sovietika. Na 1943, ku un serie di perdida Aleman na oost di oropa, e alliadonan a invadi Italia, anto e Merikanonan a haña viktoria na Oceano Pasifiko, e Axis a perde su initiativo stategiko anto a pasa ku un retirashon strategiko di tur fronta. Na 1944, e aliadonan a rekaptura Fransia, i e Union Sovietika a reklama tur du perdidanan teritorial anto a sigui ku invadi teritorio Aleman anto su aliadonan. E guera na Oropa a kaba ora Union Sovietika a kapturia Berlin, e kapital aleman ku a resultá den viktoria pa Oropa dia 8 di Mei 1945. Pa e tempu ei, e poder maritimo di Hapon a perde kontra esun merikano, anto un invashon di e islanan di Hapon dor di Merika a bira imminente. Ku a resulta ku e Bom-mentu di e siudatnan Hapones di Hiroshima i Nagasaki
Konsekuensia[editá | editá fuente]
E guerra a kaba ku viktoria total di e aliadonan riba Alemania i Japon na 1945. E segundo Guerra Mundial a laga e alimientu politika i e stuktura social di mundu drastikamente kambia. Komo Nashonan Uni a wordu establese pa preveni futuro guera i koperashon internashonal, Union Sovietika i Merka a lanta komo dos superpoder rival, ku a kuminsa e Guera Friu, ku lo dura pa e sigienta 46 aña. Durante esei e influenisa di e nashonan oropeo a baha drastikamente, anto e Dekolinisashon di Afrika i Asia a kuminsa. Mayoria pais ku su infrastuktura a wordu devasta durante e guera a kuminsa bai dilanti anto a bira hopi mas modero anto integrashon politiko a kuminsa den un esfuerso pa stabilisa relashonan.


text:
Alemania
Alemania (na alemán:Deutschland), ofisialmente Republika Federal di Alemania (na alemán:Bundesrepublik Deutschland,AFI: [ˈbʊndəsʁepuˌbliːk ˈdɔʏtʃlant]), ta un pais ku ta situa na Oropa Sentral. E ta limita na nort pa e Laman di Nort, Dinamarka y pa e Laman Baltiko, na ost pa e Polonia y pa e Czechia, na sur pa e Oustria y pa e Suisa y na west pa e Fransia, Luxembourg, Bélgika y Hulanda. E kapital di Alemania ta Berlin. Alemania ta un estado federal.
Etimologia[editá | editá fuente]
E termo "Alemania" ta derivá di franses Allemagne — terra di alamanonan — na referensia di e povo germaniko di mesmo nomber ku a vivi na e atual region di grens entre e Fransia y Alemania y ku durante e siglo V a cruza e Riu Reno y a invadi e Galia Romano.
Divishonan politiko[editá | editá fuente]
- Baden-Württemberg
- Freistaat Bayern
- Land Brandenburg
- Berlin
- Bremen
- Hamburg
- Hessen
- Land Mecklenburg-Vorpommern
- Niedersachsen
- Nordrhein-Westfalen
- Land Rheinland-Pfalz
- Land Saarland
- Schleswig-Holstein
- Sachsen-Anhalt
- Sachsen
- Freistaat Thüringen


text:
Tin hopi docente den schaal robez na Aruba
Maroeschka Cornelie:
ORANJESTAD (AAN): E conocido Maroeschka Cornelie, a manda un mensahe pa su coleganan den mundo di enseñanza na Aruba.
Awe e ta kita mi pechi sindical y mi ta dirigi mi mes na bo persona como colega maestro di school.
Na januari gobierno a institui un comision pa desaroya un sistema salarial nobo di enseñansa.
Un “stuurgroep”,consistiendo di presidente di sindicato di maestro SIMAR, representante di departamento di enseñansa y representante di ministerio di enseñansa tin cu guia proceso.
Diferente accion ya a tuma lugar, entre otro nan a traha riba ‘functiebeschrijving” di tur funcion cu tin den enseñansa. Tur esaki den cooperacion cu representantenan di e directivanan di school. E “beschrijving” nan aki mester a bay via e directivanan di school pa e cabesante y/o managernan duna nan opinion y/o comentarionan riba e contenido.
Aki ta unda e rabo di e porco ta krul. Mi a haci un sondeo pa medio di pregunta na diferente colega y mi a bin constata cu hopi ta esnan cu no ta na haltura di e desaroyo aki y no a involucra esnan den klas of cu tin di haci cu e function mes pa duna opinion/ comentario.
E idea tabata ta pa tur esnan cu ta traha den enseñansa ta na haltura y involucra den e proceso. Ken mihor cu esnan cu ta eherce e funcion pa duna un discripcion di esaki?
Manera nos tur sa, tin hopi discrepancia den e salarionan den enseñansa. Tin hopi docente den schaal robes. Tin cu ta haci e mesun trabao, cu e mesun estudio y tin salario diferente. Mi a lesa tur e “functiebeschrijving” nan. Mi no por duna remarca ribatur, pero si riba esunnan di enseñansa preparatorio y basico.
Mi colega den e tipo di enseñansa aki, abo a lesa esakinan? Bo ta di acuerdo cu e discripcion duna di nos funcion? Ami no ta completamente di acuerdo.
Un colega cu un posicion clave den enseñansa a harimi ora cu mi a bise’e cu esaki ta e oportunidad pa nos, esnan menos bon paga den enseñansa por subi di schaal of sikiera ricibi un aumento riba nos schaal pa tur loke nos funcion ta encera. Hopi hende ta kere cu school preparatorio y basico ta encera menos trabao of ta mas “facil” cu otro tipo di enseñansa. Hopi ta kere cu “kleuterschool” ta e “bewaarschool” di antes. Ami personalmente no ta mira e motibo pa cual tin diferencia den pago entre nos di enseñansa basico y esnan di enseñansa secundario. Tur tipo di enseñansa tin su peso, su retonan ,su responsabilidad y experticio. Nos tur ta profesional cu a studia pa nos profecion cu ta riba nivel di HBO. (Den enseñansa preparatorio por tin algun maestro cu MBO, pero nan ta eherce e mesun trabao cu esnan cu HBO).
Un bon ehempel ta e exihencianan cu tin pa un maestro di enseñansa preparatorio cu no tin den ningun otro tipo di enseñansa: “Opruiming” di e clas prome cu vakantie, cu TUR alumno presente durante un siman PROME cu vakantie y “opstelling” di e clas DEN VAKANTIE un siman prome cu school habri. Esaki ta sin menciona cu e mester test alumno por ehempel, e vroegrijpheidstest cu ta trabao specifico di un profesional y no di un kleuterleidster. E motibo? No tin suficiente profesional
Biniendo back na e punto principal. Informa cerca bo directiva of cabesante tocante restructuracion salarial. Con e ta canando, kico nan ta haciendo. Y wak si di berdad e “functieomschrijving” di bo persona como trahador ta corecto y completo.
Laga nos ta mas conciente di e desaroyonan aki pa e restructuracion salarial culmina den un forma corecto y satisfactorio.


text:
WILLEMSTAD - Despues di a elaborá riba vários aspekto, e tribunal a stipulá dia 6 di sèptèmber benidero komo dia ku lo kontinuá ku tratamentu di evaluashon pa libertat kondishonal pa James Murray.
E interes ayera pa e kaso tabata grandi. Sala grandi di Korte di Hustisia tabata yen; tabatin tambe hopi interes di parti di prensa pa e kaso aki. Ayera kontrali na otro kasonan, por bisa ku tabata “full house”. Manera ta konosí ku e kaso no a keda tratá ayera, pa motibu ku e abogado di James ku ta un señora di Ulanda di fam Lindeborg, a pidi pa posponé e kaso, pa motibu ku el a haña e dokumentashonnan di e kaso aki lat.
Hues mr. Hoesktra ku a presidí e tribunal di tres hues ayera a dirigí su mes na famianan i e kantidat di públiko ku ayera a presentá den sala grandi di Korte di Hustisia i relashoná ku e proseso di evaluashon pa libertat kondishonal di e kondenado di Bida Largu James Murray.
Hues Hoekstra a duna di konosé ku ta trata di un kaso partikular riba vários tereno.
Pa di promé biaha un tipo di kaso manera esaki ta keda atendé na Kòrsou, despues ku dia 15 di novèmber di aña pasá e lei a drenta na vigor. E lei ta trese kuné ku Korte tin di evaluá posibilidat di libertat kondishonal pa un kondenado di bida largu, despues ku e kumpli 20 aña será. E evaluashon ta pa wak si ketu bai e kastigu imponé ta mantené su meta.
Pa korte evaluá e aspekto aki, nan tin di haña tur e rapòrtnan di kondishon mental di e kondenado i tambe di Reclassering i otro aspektonan ku ta relashoná ku e personalidat di e kondenado. Den e kaso aki e tribunal a pidi pa nan por haña un rapòrt tambe di e bewakernan ku a atendé e último 7 añanan ku James Murray den Prizon na Aruba.
Banda di esaki e tribunal tabata ke mas informashon di e kondishon sikiátriko di James. Hues a dirigí su mes na e famianan di e víktima Darly Lai tambe i a duna di konosé ku nan lo tene kuenta tambe ku nan posishon i ku esaki lo hunga un ròl importante den e desishon di korte.
Ora ku e tribunal a bisa ku e kaso lo kontinuá den luna di sèptèmber, e públiko presente a shòk, pa motibu ku nan ta di opinion ku e kaso aki mester keda tratá rápido.
Pero hues a splika ku mihó nan haña tur dokumentashon, di manera ku nan por analisá kada detaye di e kaso profundamente, pa e sòpi no sali salu. Esei ta nifiká ku dia 6 di sèptèmber pa 2’or di mèrdia e kaso lo kontinuá.


text:
Un kiebro di konfiansa entre Ministerio Públiko (MP) i hefe di MP, prokurador-general (PG) Dick Piar, ta motibu pa minister di Hustisia Elmer ‘Kadè’ Wilsoe atendé e kaso kontra Dos Santos personalmente. “Kana no ta wanta, sino te na rant”, asina Wilsoe a resumí su relashon ku PG.
Djamars atardi Wilsoe a yama un rueda di prensa pa duna su vishon riba e akusashonnan komosifuero ta e lo a intervení personalmente den kaso-‘Bientu’.
Den e kaso akí ta akusá Robertico ‘Robbie’ Dos Santos, doño di loteria, i tambe un kantidat di su negoshinan di labamentu di plaka, froude fiskal i di falsifikashon di dokumento. Riba petishon di Hustisia outoridatnan merikano a kongelá un saldo di alrededor di 28 mion dòler di negoshinan di Dos Santos, ku éksito.
[related-articles]Dos Santos ta ruman hòmber di minister di Finansa, George Jamaloodin, ku ademas - sea diskretamente – tabata presente na e rueda di prensa.
No infalibel
Segun e minister, un kantidat di artíkulo di mr. Peppie Sulvaran ta konfirmá e asuntu di konfiansa: “Esaki ta mustra ku Ministerio Públiko i Korte no ta infalibel”, Wilsoe ta bisa. Sulvaran ta e abogado ku a sabi di anulá e ponementu di beslag personal riba biennan di Robbie Dos Santos ku éksito.
E minister ta bisa ku tabatin deliberashon amplio entre su persona i Dick Piar, promé ku a manda e karta pa Hillary Clinton. Ministerio Públiko ta desmentí esaki. Loke a pasa ta, ta ku Merka a pone MP na altura di e karta di minister.
Posishon formal
Aunke e minister ta bisa ku e relashonnan a normalisá atrobe, Piar a bolbe pone su posishon formal nobo bou di atenshon di outoridatnan merikano. “Damage control’, asina vários hurista ta yama e akson akí di MP. Relashoná ku esei Wilsoe ta bisa ku Piar ta liber pa tene un opinion ku ta diferente for di esun di minister, kon tal e sigui direktiva di minister.
Wilsoe ta desmentí apódikamente ku el a mete den un asuntu ku ainda ta kai bou di wes. “Ku e karta akí mi ker a stret e imágen ku Merka tin di nos, esta ku fiskal por pone un desishon di wes un banda. Netamente esei no por.”
Distinkshon
Wilsoe ta referí ku esaki riba ponementu di e beslag konservatorio di e saldo riba nòmber di Dos Santos, di kua e eliminashon a keda rekomendá dor di hustisia. Ministerio Públiko a puntra wes komisario tambe pa un di dos beslag konservatorio por si en kaso e plaka lo no pertenesé na Dos Santos, pero na un persona hurídiko (por ehèmpel un kompania di Dos Santos).
Wilsoe no a hasi distinkshon durante e konferensia di prensa entre e dos ponementunan di beslag akí. Ta solamente e promé beslag a keda eliminá dor di Korte di Promé Instansia.
Durante e rueda di prensa reporteronan presente a haña un A4 di minsiter den kua e mandatario ta duna splikashon hurídiko i ta tuma posishon kontra di legitimidat di e ponementu di beslag, ehekutá pa su propio aparato hudisial: “I mi por hasi esei, pasobra ta ami ta e ‘Competent Authorithy’, manera deskribí den un par di tratado entre Reino Hulandes i Estados Unidos di Merka.”


text:
WILLEMSTAD - Djamars, 14 ougùstùs 2012 alrededor di 12.35 ‘or Sentral di Polis a dirigí un patruya pa un kompleho komersial riba F.D. Rooseveltweg pa un kaso ku un kliente lo mester a pant un renchi di oro prosedente di ladronisia.
Na e sitio en kestion riba e lugá di parker, Polis a detené e sospechoso maskulino S.S.C. nasé na Kòrsou di 18 aña di edat. For di un investigashon preliminar ku polis a realisá na e sitio a resultá ku e renchi di oro probablemente ta prosedente di un ladronisia ku violensia ku a tuma lugá riba 13 di ougùstùs último, den un hoyeria na Wolkstraat. E sospechoso a keda presentá dilanti di un Fiskal ouksiliar, kaminda el a keda será pa mas investigashon, tambe polis a konfiská e renchi di oro.
Siguiendo ku e investigashon, Polis a realisá un entrada hudisial na kas di e sospechoso den área di Otrobanda. Durante di e investigashon na e kas no a haña nada ku ta di importansia pa e investigashon.
Departamento di Atrako ta kontinuá ku e investigashon aki.


text:
ORANJESTAD – Recientemente, Aruba Tourism Authority a certifica 61 studiante di EPI como experto di Aruba esta ACE. Esaki tabata un grupo di studiantenan di e prome anja di “Further Studies” na EPI Hospitalidad y Turismo. Cual nan ta consistiendo di 3 klas, entre otro, FS3-1 A, B and D. E materia jama FOHEX, cual ta nifica “Front of the House Exposure” i ta wordo duna door di e instructornan Sra. Vanessa Loefstop y Sr. Oslin Briesen, unda e studiante nan den nan prome anja tin e oportunidad di explora e mundo di e industria di hospitalidad y turismo.
E “ACE certification seminar” ta encera tur informacion concreto di loke ta producto turistico di Aruba como tambe un splicacion kico ta y e tareanan di ATA. E training aki inicialmente tabata wordo duna na agentenan di viahe den e mercadonan cu ATA ta activo, pa asina nan lo por bende Aruba mas mihor, pero pa mehora e calidad di servicio y duna información, ATA a introduci e seminario aki pa henter e comunidad Arubano. Pa e ocacion aki e presentación a ser duna pa repesentantenan di ATA, esta Sra. Mandy Lopez y Sr. Castro Perez.
Proposito principal Aruba Certified Expert (ACE):
Aruba Certified Expert (ACE) ta un programa specialisa di Aruba (destination specialist program) cu a ser introduci y implementa pa Aruba na Merca na 2001. E programa aki ta designa pa train e agentenan di viahe y hasi nan experto den e destinacion. Alaves, e programa aki ta un herramienta di benta valioso pa incrementa benta y producción.
Den transcurso di tempo, ACE a ser introduci den e otro mercadonan manera Canada, Hulanda, Bélgica, Colombia, Venezuela y Brazil y meta principal ta pa educa y envolucra e comunidad encuanto di e industria turistico riba e trabounan di ATA y e producto turistico y con importante nan contribución ta den e éxito di esaki. Como lider di e industria turistico di Aruba, Aruba Tourism Authority kier ta un ehempel y asina contribui na e educación di nos comunidad.


text:
Boa di mas o menos 2 meter a pone señora spanta hopi
Ora cu ela bay wak bon , tabata un Boa di casi 2meter largo.
Mes ora e ta avisa un bisiña cu a jega lihe y ta mata e Boa aki.
Na prome instante a ser bisa cu Boa lo ta comiendo un persona na Cas Paloma , locual ora bo pensa bon ta algo imposibel mirando e grandura di e cabes y boca di e Boa.
Trackback from your site.
Comments (2)
-
Tony
Mester a bentele bibo den sala di parlamento hunto cu e otro colebranan eyden
-
BOA GREEN
UN COORDINADOR SABIO A YEGA DI BIN CU UN PROPOSICION ENCUANTO DIVERSIFICA ARUBA SU ECONOMIA CU E PRODUCTO BOA ESTA TA LAGA TRAHA CUMINDA TA LAGA TRAHA TAS CU ZAPATO TAMBE FAHA ASINA INTELLIGENTE CONSEHERONAN NOS TIN NA ARUBA CU E PAIS TA DEN ABISMO DI DEBE


text:
Esei ke men un Kòrsou ku hende ku konfiansa propio. Hende ku ta tuma inisiativo pa yuda otro, pa yuda nan mes, ku ta ekspresá nan ideanan libremente. Hende ku ta hiba emansipashon di nan komunidat mas aleu.
Un Kòrsou ku hende ku ta orguyoso di nan lugá i ku ta yuda mantené naturalesa rondó di nan. Asina nan por ofresé nos yunan i nietunan un Kòrsou dushi i habitabel.
Kòrsou Duradero tambe ke men ku desaroyo ekonómiko mester bai sam sam ku kuido pa nos naturalesa. Nos a pèrdè hopi mondi, seru i paisahe kaba na Kòrsou, i tambe naturalesa menos visibel den laman. Ku mas kreatividat i inteligensha nos mester por logra skohe un tipo di desaroyo kaminda ta tene kuenta ku naturalesa i tòg krea aktividat ekonómiko. Tipo di aktividat ku ta eksigí menos espasio, ku no ta afektá airu, tera, laman i kosta i ku no ta krea molèster, ta nèt e tiponan di aktividat ekonómiko ku ta basá riba hende bon formá i eduká. Pa un desaroyo duradero na Kòrsou pues edukashon pa un i tur ta prioridat.
Otro eksigensha pa Kòrsou Duradero ta demokrasia real. Sin partisipashon di tur hende den desaroyo di nos isla bo por bien lubidá tur plan di desaroyo. Nos komunidat tambe meresé mas transparensha di gobièrnu i e siguransa ku mandatárionan i polítikonan ta traha na interes general i no pa un grupito ku plaka i poder.
Kuido sosial ta un otro pilar di un komunidat duradero. Negligensha di esaki ta resultá den mas miseria pa pueblo i mas frustrashon. Esei no ta un base pa spera un aporte boluntario di pueblo pa desaroyo sosial, kultural i ekonómiko di nos isla. Kuido sosial no mester ta parti di un “flankerend beleid”, pero un di e pilarnan prinsipal di un maneho sosial integral.
Amigu di Tera ta di opinion ku tur loke ta deskribí aki riba ta kondishon pa un bon maneho i bon komportashon pa ku naturalesa. No por mira kuido pa naturalesa lòs for di bida di hende, no por miré lòs di e aspektonan sosial, edukativo, demokrátiko, kultural i ekonómiko di komunidat.


text:
Aruba tin un waarnemend procureur general nobo den persona di Mark van Erven
Gobierno di Aruba y Gobierno di Hulanda a copera cu otro pa asina haya un procuereur general, esta un hefe di ministerio publico na Aruba. E candidato cu a keda eligi den forma temporario pa 1 anja ta Sr. Mark van Erven cu tin un amplio conocimento di e cadena di husticia na Hulanda. Actualmente e ta representanta Hulanda den e asuntonan di husticia di Europa y ta tuma e funccion di waarnemend pg di Aruba pa un anja. E ta splica y introduci su mes na pueblo.
Trackback from your site.


text:
Introduccion di “Air Art” y ambiente Arubiano den Aeropuerto Internacional Reina Beatrix
ORANJESTAD (AAN): Aruba Airport Authority N.V. (AAA) recientemente a introduci su comision di AIR ART. E funcion di e comision AIR ART ta pa conseha e maneho di AAA riba e implementacion di proyectonan di arte pa obranan artistico Arubiano, dunando conseho obhetivo y como experto riba conceptonan di arte y/of exhibicionnan cu mester worde introduci na aeropuerto, tanto pa e bishitante- y empleadonan. E comision AIR ART ta un elemento esencial di e introducionn general di un toke Arubiano na aeropuerto, confrontando e pasaheronan cu un caluroso saludo of despedida Arubiano, cu ademas lo inclui e implementacion di un experiencia tropical y tipico Arubiano; un escohencia di materialnan specificamente disenja of escohi; e branding di Aruba mescos cu ATA; exposicion di productonan local y artefactonan historico hunto cu informacion di evento pa turista.
Maneho di AAA kier reconose e esfuersonan di su consehero di disenjo interior ArteSano Design Studio, kende tabata crucial ora di defini e fundamentonan di e comishon AIR ART.
E comision AIR ART ta cuadra perfectamente cu aeropuerto su ambicion pa bira un aeropuerto lider den caribe pa pasaheronan y pa bira un imagen arquitectral y cultural pa e hendenan di Aruba. E concepto ta un ‘producto’ cu orguyosamente lo por worde considera: ‘Made in Aruba’.
E vision di e comision AIR ART ta pa promove, stimula y guia e contexto di obranan artistico den AAA su areanan publico. Su meta ta parti den 3: Pa expone e diversidad y esencia di Aruba su cultura y artistanan Arubiano atrabes di arte visual, pa promove e beyeza di Aruba atrabes di obranan artistico y pa enrikese y humanisa e ambiente na aeropuerto atrabes di instalacionnan di fotografia, escultura, pintamento, film/video, ceramica y “mixed media”.
E comision AIR ART lo sigura cu artistanan local lo ta e fuente primordial pa worde tuma den consideracion y cu e artista lo traha den diferente escala y media. AAA su CEO, Sr. Peter Steinmetz tabata orguyoso pa instala cabesante Señora Claudia Ruiz-Vasquez (Design Studio ArteSano), Prof. Sr. Adi Martis (Art Curator), Sr. Ciro Abath (Consehero Artistico), Señora Myrna Jansen (Consehero di Minister di Turismo, Transporte y Labor) y Sr. Stan Kuiperi (Consehero di Cultura pa Prome Minister) como e miembronan di e comision AIR ART: “Aeropuerto ta continuamente moviendo pa dilanti, den diferente forma, y esaki ta inclui e aspecto artistico tambe di e desaroyo di aeropuerto.
Atrabes di e comishon AIR ART nos aeropuerto internacional lo worde complimenta cu arte local, mescos cu hopi otro aeropuerto grandi ta haciendo. Mi ta sigur cu tanto nos pasaheronan local como internacional lo sinti e toke artistico Arubiano cu e aeropuerto lo brinda nan!”


text:
ELKA & Associates N.V. a wordo certifica pa The Art of Dining Service Management
E compania ELKA & Associates N.V. a tene su celebracion cu un dinner na Pincho’s Bar & Grill Restaurant y asina hunto por a disfruta di un atardecer espectacular. E team cu a traha weekend hopi duro na EXPO Beauty a wordo recompensa despues di por duna un excelente servicio y atencion na tur esnan presente. Sr. Rory Arends y Srta. Abigaél Arends cual doñonan di compania a inverti den nan trahadonan hoben y motiva pa asina tambe por crece den e mundo di negoshi.
E training cu a wordo duna ta Customer Service Essentials y Master Effective Communication . ELKA ta kere den e desaroyo di e ser humano y lo sigui inverti den mas training cu su asociado ta ofrece mirando e resultado sumamente positivo cu a trece aden.
Un di e asociadonan di e compania ELKA & Associates ta The Art of Dining Service Management cual hoben experiencia den su tereno Sr. Monrick Croes a duna training na e team prome cu nan a bay EXPO Beauty y tambe a haci un follow up riba esaki mientras y despues pa asina por tin e confirmacion di resultado di su trabou.
ELKA & Associates N.V. & The Art of Dining Service Management ta extende pabien na su EXPO Beauty team y ta desea nan tur clase di exito!
Trackback from your site.


text:
Union Europeo ta subsidia proyectonan importante pa Enseñansa na Pais ArubaMonday, October 31st, 2011
Union Europeo ta haci un sondeo a fondo y ta pidi diferente evaluacion, splicacion y compilacion di dato prome cu concede un subsidio na e gobierno di un pias of un proyecto. Tur placa cu Union Europeo ta inverti ta bin cu su destinacion (bestemmingsplan) bon defini, incluyendo den e caso aki tambe un reserva pa evaluacion di e resultadonan di e programanan pa cua e subsidio ta destina.
Aruba tin algun tempo caba ta negocia un inversion cuantioso y valioso pa nos Enseñansa, cual a wordo realisa diahuebs cu e firmamento di un convenio entre Comisario di Desaroyo di Union Europeo, Andris Piebalgs y Minister di Husticia y Enseñansa di Aruba, Arthur Dowers. E subsidio di €8.8 miyon (25 miyon Florin) lo wordo inverti den organisacion y desaroyo di Directie Onderwijs, profesionalisacion di maestro, entre otro remedial teaching, taalbeheersing, didactiek y mas, como tambe revision di e programanan di enseñansa.
Na juni 2010, ariba peticion di Union Europeo un estudio di Aruba su eligibilidad pa ricibi apoyo pa budget a wordo realisa. Esaki tabata e di dos biaha cu esaki a tuma luga. E estudio a concentra ariba dos condicion: sostenibilidad di e situacion macro-fiscal y credibilidad di e programa di reforma PFM. Un di tres condicion tabata e adaptacion di e strategia den un sector (maneho di enseñansa).
Cu e subsidio aki, Union Europeo ta confirma y ta keda demonstra cu tur e esfuersonan y trabao duro cu ta tumando luga di parti di gobierno, como tambe esnan cu ta traha diaramente den e area concerni, ta hopi aprecia y consecuentemente ta merece confiansa y su bon recompensa. Den e caso aki e recompensa ta bay directamente den futuro di nos hendenan, den nos yiunan y e mas di 1400 maestro y demas personanan cu ta traha den nos sistema di enseñansa, y asina ta hunga un papel importante den desaroyo general di nos hendenan y Pais Aruba.
E crecemento grandi di e populacion di Aruba a trece cun’e cu e sistema a wordo poni bao di presion, mescos cu ta e caso cu e sistema di cuido y medio ambiente. E desaroyo di nos isla a wordo ampliamente discuti y un plan integral strategico nacional a wordo compila y gobierno di Aruba ta convenci cu pa medio di enseñansa e plan aki lo forma y lo yuda crea un situacion generalmente miho balansa pa nos pais.
E planificacion pa enseñansa ta parti den dos taki: uno ta e mantencion y optimalisacion di e provision y infrastructura actual y e otro ta e modernisacion di e sistema completo.
Tres area di prioridad:
E tres areanan cu tin prioridad den e proceso aki a wordo identifica pa Minister Dowers hunto cu Departamento di Enseñansa.
E di prome ta pa crea apoyo mas amplio den nos comunidad pa enseñansa pa medio di construi lasonan y aliansanan cu y den nos comunidad, cual ta inclui e sociedad civico, den e medio ambiente di scolnan mes, como tambe cu e sector di negoshi/priva.
E di dos area ta e calidad di e forza laboral di enseñansa, incluyendo e administracion y maneho na un banda y desaroyo/capacitacion di e personanan directamente envolvi den e proceso di enseñansa.
Acceso universal na enseñansa ta e di tres area cu a wordo identifica como un factor importante den desaroyo di e sistema di enseñansa. Esaki ta parti den tres elemento: mehoracion di e accesibilidad fisico, accesibilidad socio economico y inclusion social.
E subsidio di 25 miyon Florin sigur ta un regalo hopi bunita pa Ministerio di Enseñansa y tur hende envolvi den e sistema di enseñansa na Aruba. E bon noticia a yega net na momento cu Gabinete Mike Eman ta commemorando nan di dos aña di gobernacion cu diferente decisionnan y proyectonan importante den beneficio di nos comunidad tumando luga.
Den e sector di enseñansa entre otro a conoce un mehoracion impactante nunca antes realisa di e infrastructura fisico di hopi scol. Ademas, tin basta otro scol cu ta ariba lista pa un renobacion y tambe trabao cu ta wordo haci ariba e contenido di enseñansa y den e area di cuido pa maestro.


text:
Minister Otmar Oduber for di inicio a mustra di tin hopi atencion pa distrito di San Nicolas. Diferente proyecto el a hiba pa San Nicolas y awe por mira su frutonan tambe, mientras cu tin diferente otro na caminda, manera e ‘Community Museum’ y e tourbusnan cu lo bin pa cubri unicamente e ruta di San Nicolas.Ademas di esey, dialuna awor, 4 di maart, Minister Oduber lo inaugura dos oficina nobo na e edificio di Arubus, cu sigur lo ta un ventaha hopi grandi pa tur esnan cu ta biba na e parti pariba di nos isla. Ta trata aki di un oficina di Departamento di Labor y Investigacion (DAO) y un otro di Departamento di Progreso Laboral (DPL). E dos departamentonan aki lo ta situa den edificio di Arubus cu lo brinda e servicio compelto mescos cu ta haye na Seroe Blanco y Eagle.
Mirando cu tin hopi persona cu ta forma parti di nos forsa laboral ta biba pariba di nos isla, Minister Otmar Oduber cu sosten di Minister di Finanzas y Promer Minister, a bin cu e idea pa facilita esnan di pariba di nos isla cu e servicionan cu e dos departamentonan aki ta ofrece, manera informacion pa trabou y haya informacion y conseho riba nan derechonan.
Asina dialuna awor pueblo di San Nicolas y vecindario por conta cu servicionan completo cu DAO y DPL ta ofrece pa yudanan den nan desaroyo laboral.


text:
-
Click e avisonan pa mas informashon of pa bishita nan website…
-
-
-
-
-
-
-
-
-
-
-
-
-
Pages
About Author: admin
Posts by admin
-
TCB ta dokumentando diferente aktividat Kultural i TurístikoPosted on May 21, 2013 | No CommentsOfisina di Turismo “TCB” ta dokumentando diferente aktividat kultural i turístiko riba nos dushi isla Bonaire. Lo usa e grabashonnan entre otro den un DVD nobo pa promové Boneiru den...
-
Anochi ku luna yenPosted on May 21, 2013 | No CommentsSKAL ta kontinuá ku su aktividatnan pa 2013 ku e lema ”Kultura den akshon”. Anochi ku Luna Yen ta un di e aktividatnan ku ta stimulá nos idioma materno. Tin...
-
Salba Nos Lora ta lansa wèpsaitPosted on May 21, 2013 | No CommentsJunior Ranger-nan di Boneiru a batisá un wèpsait tokante e Lora krioyo di e isla. Esei a tuma lugá e anochi promé ku Dia Internashonal di Bio diversidat. E Lora...
-
Sertifikado di naturalisashon entregáPosted on May 21, 2013 | No CommentsDjamars 21 di mei, gezaghebber dr. Lydia Emerencia a hasi entrega di e sertifikado pa e proseso di naturalisashon na srta. Emma Daniela Sanchez. Ku e sertifikado aki e prosedura...
-
Diversidat kultural, klave pa desaroyoPosted on May 21, 2013 | No CommentsE dia Mundial di Diversidat kultural pa Diálogo i desaroyo, proklamá pa e Asamblea General di Nashonnan Uni den desèmber 2002 i selebrá riba 21 di mei, tin komo ophetivo...
-
Larry i Cathy Forehand i Robert i Kobi Lloyd rekonosé komo embahadornan di BoneiruPosted on May 20, 2013 | No CommentsDjabièrnè 17 di mei último TCB a rekonosé dos pareha den persona di Larry i Cathy Forehand i Robert i Kobi Lloyd di Merka komo embahador nan di Boneiru. Pareha...
-
Aksidente riba karetera pa RinconPosted on May 20, 2013 | No CommentsDjadumingu 19 di mei pa mas o ménos mitar di 9’or anochi, polis a risibí un yamada ku un aksidente a tuma lugá na altura di Subi Colombia. Na yegada...
-
Tia Otilia Balentien Machi Modelo 2013Posted on May 20, 2013 | No CommentsUn komishon (konseho di famia) di voluntarionan a organisá un tremendo konkurso pa nos grandinan di Kas di Kuido. Esaki a tuma lugá djasabra último. E ganadó apsoluto a resultá...
-
Fedebon a demonstrá su debilidat i a risibí sosten di UsiboPosted on May 20, 2013 | No CommentsSegun un komunikado emití pa Nochi Willem i a yega nos di parti di e presidente di Usibo, Chaly Anthony, ta trese dilanti ku Fedebon ku sosten di Usibo a...
-
John ‘Djòni’ E.L. Leoneta relatando último resultadonan di kampionato FFBPosted on May 20, 2013 | No CommentsKampionato 2013 di Federashon Futbòl Boneriano ‘FFB’ a reanudá e fin di siman tras di lomba ku dos wega den Stadion Kralendijk. Manera ta konosí e kampionato ta dediká na...


text:
Comisario Trudy Hassel envolvi den un accidente, bus di Arubus a subi su dilanti y Trudy mester a desvia
Diamars mainta a drenta informe di un accidente cu hende herida na Seroe Biento, mesora a dirigi ntanto polis como ambulans na e sitio. Na yegada di e patruya por a compronde cu e comisario Trudy Hassel tabata bayendo pariba den e Santa Fe shinishi A42572 y na dado momento ela haye ta desvia pa un bus cu a sali su dilanti y e mester a desvia bay dal tras di e Toyota Corolla blanco A7888. E impacto tabat basta fuerte y e dama chofer di e Corolla cual ta un dama di edad tabata keha di dolor na un banda mioentras e comisario mes a ricibi un herida na su man y na su cara y nek. Na yegada di ambulans nan a atende e victima y a transporte pa hospital.


text:
Eddy Briesen: Inversion di mas o menos 250 miyon pa Urirama
Sr. Eddy Briesen ta amplia mas encuanto e reunion cu lo tuma lugar encuanto e parke di Molina. Esaki tin un inversion di mas o menos 25o miyon florin.
Trackback from your site.
Comments (3)
-
PUEBLO PROMER I ULTIMO VOS
URIRAMA POLEMICA IDENTICO NA EERSTE HULP HOSPITAL CONCIDENCIA HUNGAMENTO CU SALUD DI HENDE .
-
UNDA RESPET A KEDA
PARTIDO AVP CHRISTIAAN DEMOCRATA HAHAHAH TIN RESPET PA KAPEL ALTO VISTA ,ANTI CHRISTO E HENDENAN AKI TA !
-
SHAGA
E 250MIYON EY POR WORDO INVERTIE DEN PROYECTO MAS SANO , CU POR SUBSTITUI , E PROYECTO DESASTROSO DI WINDMOLENS NA URIRAMA , DUNA ARUBIANO OPORTUNIDAD , Y NAN SA DI TRESE ALGO MAS UTIL , 3 DEN UNO , POSITIVAMENTE COMPROBA


text:
Digicel a pone un dushi ambiente durante Fiesta Latina na City Cafe
Digicel a pone un dushi ambiente durante Fiesta Latina na City Cafe
KRALENDIJK, Boneiru – 11 di mei 2012: Un manera pa selebrá i trese ambiente entre kliente i
e kompania dinámiko di Digicel ta dor di pone un evento festivo, unda ku un i
tur por selebrá huntu. Esei mes ta loke e radio stashon, Alpha FM, a hasi,
organisando un tremendo Fiesta Latino na City Café djabièrnè, 4 di mei. E
ambiente tabata úniko i diferente radio oyentenan ku a pasa na City Cafe a haña
e chèns di gana diferente premio fabuloso, inkluyendo e premionan di Digicel.


text:
Tin un wega sushi cu ta ser haci contra clientenan cu ta gusta Coca Cola!
Mas y mas por mira un boycot cu ta ser haci contra e clientenan cu ta gusta Coca Cola y Sprite, hopi negoshi ta ser ofreci refresconan di un otro marca na un prijs reduci cu e unico meta pa e negoshinan saca Coca Cola for di nan productonan pa asina otro marcanan por ser bendi. Ya caba den pasado a sali na cla cu ora bo pidi un whisky-coke ta cu Coca Cola e mester ser traha y no otro marca cu no ta pas pa e bebida aki. Ultimo temponan aki por nota cu te hasta na cierto Snacktruck ta purba bende e otro marca pero e clientenan ta disgusta y ta prefera bay otro sitio djies pa no bebe e refresco di e marca cu nan no ta gusta. Na algun restaurant cu a haya e reclamo di cu ora nan pidi Coca Cola y e waiternan trece otro marca di cola, awor ta bisando e clientenan pa ora pidi Coca Cola nan mester pidie den bleki. Ta con por tin comerciantenan abusador cu NO KIER cumpli cu locual e cliente (cual supuestamente lo mester ta e rey) pidi y ta pushe cu otro cos (ordinario) cu e no a pidi! Ta varios hende a cuminsa schrap for di nan lista e lugarnan cu ta boycotiando Coca Cola!
Nota di redaccion: Esaki ta un publicacion treci dilanti despues di cu a haya varios reclamo y no ta trata di un propaganda!


text:
Oranjestad – Como celebracion di su 50 aniversario cu Caribbean Hotel and Tourism Association a wordo funda, un bunita buki a ser traha recordando e ultimo 50 anja nan di e historia di e industria di hotel y turismo den Caribe.
Den e buki tin personahenan hopi importante den e mundo hotelero, y entre nan por encontra mr. Ike Cohen, mr. Ed Malone y mr. Ewald Biemans, tur di Aruba, e buki ta contene hopi potret y storia masha importante di e ultimo siglo.
Den e potretnan aki por aprecia mr. Jim Hepple entregando e buki cu ta hiba e titulo di "The Caribbean From Pirates to Hoteliers" na Minister Oduber. E buki ta ser exhibi na oficina di AHATA cu por wordo cumpra pa solamente 39 dollar plus entrega.
Pa mas informacion please yama oficina di AHATA na 582-2607.


text:
Alarma pa Tanki di Texaco Tanki Leendert cu a bai over
ORANJESTAD(AAN):Diabierna anochi polis y bomberonan a wordo manda poco pura na Texaco Tanki Leendert. Un biaha mas tabata tin problema unda servicio di emergencia mester a presenta. E tanki a bai over y cuminsa core riba e tereno di e lugar. Esaki ta un peliger pa e autonan y hendenan cu ta yega pa coy gasolin. Bomberonan a duna ordo mesora pa sera e lugar y a evita cu hendenan ta yega cerca. Parce cu e tanki a bai over. Ta mustra cu e tin un leak y aki probablemente ta ser calcula cu awacero lo a yena den e tanki cu tur consecuencia. Despues di haya e cooperacion necesario e bomberonan a bandona e sitio. Awor mester bai mira unda e problema ta pa evita e derame aki un biaha mas.


text:
Cumpleaños Diabierna 27 November 2009
Hey bosa ken a bira bieu dia 26 di november? si ta e mes e chick sexy di st.cruz esta ivinnia geerman eta haya pabien di su mama y tata y ruman y di best friend liandra y dimes esun cuta stime un mundo esta Eugene cuta manda bise cu corda cu ta 19 a cay noh kiermen stop di rabia menos awo hahaha jk dushi love ya.
Awe 27 di november ta cumpli aña e reina di cas Yesenia Croes. E ta recibi felicitacion di henter su familia na Aruba, Colombia y merca. Di bo 2 yiunan shelyn y daniel cu pronto lo ta na Aruba cu nos.y naturalmente di bo casa Juni,cu ta stimabo hopi mes.
Awe ta cumpli un aña mas di bida e princesa di su casa Yesenia Croes.Que cumples muchos aña mas de vida y recuerda que tu eres todo en la vida para mi. felicitacion de tu esposo juni y familia en Bogota y Aruba y Merca.
Awe 27 nov a haci aña, su prome aña di bida, nos yiu stima JOHN VAN DER KUYP!! Un baby hopi alegre y saludabel Un Orgujo,,un regalo di Dios!! Pabien ta bin di su Tata Jean Paul van der kuyp y su Mama Brisa Rocio Van der Kuyp Castañeda, Tambe di Familia Castañeda di Colombia y familia van der Kuyp na Aruba!! Nos ta desea nos criatura e maximo den su bida y hopi hopi aña mas den bida!!
Hiep hiep hoera! Porfinn awor si el a bira mas bieu 21 aña awe Chieh chen Tang a haci y we got u corda treat nos kier y no kere ku awor ku bo ta 21 bo por haci tur cos hahaha Emile ADRIEL Y faiza y e gang di EPI Economia.
El 29 de noviembre, cumpleaños nuestro pariente y desde Colombia queremos desearle lo mejor y que cumpla muchos más lo queremos mucho y lo vamos a estar esperando y que el señor lo bendiga un abrazo de sus sobrinos y cuñada y que cumpla muchos más………..
Beter laat dan nooooit…. Ayera e PRINS di cas Raynard Paula a cumpli su prome aña. E ta haya pabien di parti su mama cu stime un mundo, su tata, oma(nan), opa(nan), tanchinan, ompinan, primonan i sin lubida su madrina & padrino. Saludos di matoni i dudu tambe di Shaen cu ta wardando pe fiesta pa hunga voetbal. Dios drama bendishon riba Raynard su prome añito.
wak ken a haci aña awe dia 27 di november the men him self kelvin cicilia e ta haya pabien di su mama ku ta stime un mundu di su ruman homber bryan di su wela ku su opa di su prima ku primo nan ku ta manda bise hopi aña mas du bida y salud ku Dios drama su bendision riba dje y un makutu yen di sunchi pabo y korda nos ke bolo sin tin bolo no tin regalo hahahaha pasa un dushi dia riba bo dia
Dshi Boii !!!! Awe porfin a haci un aña mas di su lkkr leven… Joel Benjamin Oosterwolde tog ? Aiii A.K.A. Online/[M] [S] [P] … Corda pa keep up the good work at paseo&takin care of ma sista nh! ma bisa cu min lo pone e pic ki .. But i cant help myself !! It’s my job 2 make fun of u&u Haha anwz enjoy ur day! Luv yah&I want cake .. mi ta pasa bsc nh … Ina showiin some L.O.V.E.
Beter laat dan NOOIT, ayera e prins chiquito di Seneblar a cumpli su prome añito…….Raynard Paula…..e ta hay hopi brasa y sunchi di su primo Veyron y su prima Veyronish Tromp cu ta stimele masha hopi mes! Tambe pabien ta bin di su padrino Rodney y su Tanchi Vera, Wela Chela y Welo Albert y dimes di su Omo Pompelonche. Hopi Pabien Raynard y cu Dios drama su Bendición y nos ta bin festeha diasabra cu bo sin falta!!!! xoxo.
-
Awe e chik loco loco di colegio pariba ”Juliane Curiel” ta haci su sweet ”15”. E ta haya pabien di henter su klas, pero speshalmente di Shealah,Valentina y Kaylee, sin laga afo bo haterzznan y bo admiradornan cu ta 2 much 2 mention..hahah.. corda cu ta 15 aña sooo ba haci dus cuminsa haci mas bon mucha.XD y no worry falta 3 aña mas pa nos bay clubbing ..hahaha.. anywzzz have fun riba bo b-day and see u at the party.
Awe 27 di november, Joel Oosterwolde a bira un aña mas biieuw!whah jk jk, e ta haya pabien di su momz’, ruman muhe’nan y Zuleima.. specialmente di su vrouwtje, ow y ja dnt 4get the “Haterznan” cu bo tin:P && enjoy riba bo day.. ilysfm
Awe e chik hyper a haci aña esta Juliane Curiel, ta cuanto 51??haha eta haya pabien di part full h31 colegio s.n, specialmente di tur su friends nan : Lentje, Chandree, Didi , Shealah, Tina,Kaylee ,Alena y muchoo mass cu ta 2 much 2 menshon. Btw R.F a bisami cu e ta manda un sunchi y un brasa hopi grandi. Haha anwyz chica pasa un super dushi dia y na bo feest ofcourse hopi pabien y hopi aña mas di bidaaa y nos tur kier boloooooo y no mangel soooo:P:P
BTW lay off e refresco binjaa
Awe 27 nov. ta cumpli 9 aña e morochonan tutu Roxienne y Roxanne Wernet hopi pabien di nan mami Reina papi Roland ruman Andre di nan mama y papa , oma y opa nan madrina Melania y Angelique nan padrino Junny y Nildo tambe di nan omo nan y tanta y omo grandi nan prima y primo nan di nan amigito nan di St. Therestita College i nan jufrouw Tailisa tur ta desea Roxienne y Roxanne hopi aña mas di bida tambe pabien cu boso bunita rapport hiep hiep hoera di famia Ras y Wernet.
Awe nos ta canta happy birthday pa e guy mas sweet di santa cruz, Andres Dirksz. E ta haya hopi pabien di su mom and dad y henter famia.tambe un pabien di parti di su coleganan di trabaow y di parti di basora bolas team,pet witches crew,su friendsnan den santa crus y muy pero muy especialmente di pari di bo mamita julissa.cu ta deseabo tur cos bon awe riba bo dia y cu papa Dios dunabo hopi amor y bendishon y hopi aña mas di bida.danki pa ta e persona cu bo ta papi…love you!! Pabien!
Well mensen,,15 aña pasa a nace na Aruba un baby cu yama Cindy Arends,,E prome hnd cu GasCellen,, Hahahah,,Well meisjee Masha Pabien riba bo dia,,yy crda TRIET!! luvv youu… Your Friends @ Colegio P.s Cuida e Hotweels nan =]
Awe one of the most lovely person ta cumpli un aña mas di bida Lilly Maduro. We wish u all the best and many more years to come no bay haci co’i mala mucha si .. lots of love di bo 2 prinsnan cuta stima mami masha hopi mes.
Awe 27 di November CHOS crew ta canta Happy Happy B-day pa nos crew-member Elisa Chieh Chen Tang a.k.a Chokoy. Hopi aña mas di bida y salud ta bin di parti Eliseth, Dhayene,Nicole,Denny, Kong y Kimmy..Preparabo awe nos ta bin come bolo y bebe mimosa y balashi cocktail hahah. Enjoy ur day to the max chichi.
Awe Glenrick Dubero ta haci anja!!!!!!!! Happy Birthday (Lp) Cu Dios dunabo hopi anja mas di bida y hopi felicidad y salud pa asina tur bo Bon deseonan bira realidad Spera bo have fun awe y cu tur e hendenan special den bo bida laga bo sinti hopi bon den bo dia special Anto corda nunca preocupa pa cosnan cu no ta bale la pena pa think about it Esaki ta e deseo di bo friend Victor y full e klas V4-1 y dus e group Gera, Gianny, Janice, Sjang sigur patrick y eldrick y AMI)Have fun den bowling haha.
Awe e ta di fiesta e prins di kas Carlos Anetia e ta kumpli 5 ania i ta hania pabien di su mama Lusadelle i su tata Carlos Anetia i tambe di su welanan Señora Teresa Quandt i Señora Yvonne Rasmijn , di tantanan Junenaica i Aduke ,di su omonan Chali i Saul , i su tanchinan Denise i Shanon su primo Charro i su prima Latisha . I di parti tur su famianan na Aruba ku ta desea Carlos un felis kumpleanos jen di bendishon. We love you Beertje!


text:
Cumpleaños Diasabra 31 December 2011
Happy Birthday pa nos Papi dushi
WILLEM CROES cu Dios drama su
bendicion y duna bo hopi anja mas
di bida y salud. Ta deseo di su princess
Sharlene y su casa Marlene Croes y tur su amigonan
di tur diabierna y famia Croes-Wester.
Awe Nos Ta Canta Happy Birthday Pa E Barbie Stefhany Hassel Miho Conoci Como Stef pabien ta bin Diparti Bo Komer Gigi dibo Komper Omar y Bo Iha Lia,Lia:Tantan abo bila Biew Kidia tantan ta haya baby pami hunga cune,stef bo a kere bota scapa hahah awe nos ta pasa come Cheezecake sin lubida un pabien diparti henter bo family y tambe di bo 1 but not only hahaha joke we love U Tantan


text:
Na Calabas chofer di pick-up ta baha caminda y a bay dal riba trankera y mata di kwihi bay halto y cay bek
Diamars anochi a drenta informe di un accidente cu hende herida na Calabas, mesora a dirigi tanto polis como ambulans na e sitio. Na yegada di e patruya abin compronde cu e chofer di pick-up ta baha caminda y a bay dal riba trankera y mata di kwihi bay halto y cay bek. E impacto tabata fuerte y e chofer di e pick-up a resulta herida. NA yegada di e ambulans nan a atende e victima y a transporte cu urgencia pa hospital.


text:
Castigo di 2 aña y mey pa diferente atraco cometi riba hende riba caya
ORANJESTAD(AAN): Diabierna Jhoan A.B.V y Broderick V.C a presenta dilanti di huez, pa haya sa e veredicto den nan caso.
Nan a wordo acusa di conhuntamente cu un otro of otronan, ladronicia cu violencia riba 11 di September 2011 di un tas y/of mas pertenencianan di un persona. E violencia a encera cu a hisa camisa y a mustra e persona un arma di candela y a bisa e palabranan menazante: “No vayas a gritar sino te disparo y te mato”. B.V. y C. ta wordo acusa tambe di, conhuntamente cu un otro of otronan, ladronicia cu violencia di un tas y un yabi y mas pertenencianan di un persona riba 11 di September 2011.
E violencia a encera cu a bolbe hisa shirt y a mustra e persona un obheto na un manera menazante y a bisa (entre otro): “Me da la bolsa y no te mueves” y/of “Sigue caminando o quieres que te mato”.
Banda di esaki B.V. y C. ta wordo acusa di, conhuntamente cu un otro of otronan, ladronicia cu violencia di un tas y un suma di placa y mas propiedad di un persona riba 18 di September 2011 dor di, hisa camisa, mustra arma y/of a ranca su tas. B.V. ta wordo acusa di, conhuntamente cu un otro of otronan, ladronicia cu violencia di un tas y mas propiedad di un persona riba 6 di October 2011.
E violencia a encera cu el a gara e persona tene, a pone cuchio na su garganta y a bise: “Callate y no te grites sino te voy a clavar”.
E caso a wordo trata dia 16 di April y Fiscal a exigi un castigo incondicional di 4 aña contra ambos sospechoso.
Diabierna huez a bisa cu e ta haya tur e acusacionnan comproba.
El a bisa cu e tipo di crimennan aki ta hopi serio.
Specialmente mirando tambe cu nos isla ta biba di turismo.
Nos habitantenan y turistanan cu ta bishita nos isla mester por cana riba caminda sin mester preocupa di wordo atraca di dia cla of anochi.
E personanan cu a bira victima di e atraco quizas a keda traumatiza tambe, huez a bisa.
Huez a bisa si cu e ta tene cuenta cu e hecho cu e acusadonan no a uza violencia contra e personanan cu nan a atraca.
El a tene cuenta tambe cu edad di e sospechosonan. Huez a duna ambos persona un castigo incondicional di 2 aña y mey, kitando e tempo cu nan a sinta caba den detencion preventivo.


text:
Wikipedia no tin un página personal ku e nòmber aki ahinda.
- Por fabor kontrolá si bo a skibi e nòmber di e página den forma korekto.
En general, User:Moipaulochon lo mester traha i editá e página aki.
- Bo por kuminsa ku User:Moipaulochon
- Artíkulonan ku ta publisidat òf promoshon lo sea kitá (wak Wikipedia:Kiko Wikipedia no ta).
- Aki ta permití solamente artíkulonan ensiklopédiko ku tambe tin derechinan di outor ku ta kuadra ku e GDFL.
- Buska Moipaulochon den artíkulonan eksistente.
- Buska página den Wikipedia ku ta link aki.
- Si bo tabata antisipando un página aki, i e no tei, ta posibel ku e página no ta visibel pasó di un tardansa den aktualisashon di e database, òf un hende a kita e página (Wak e guia pa kitamentu rápido pa algun rasonnan posibel). Por fabor warda algun momentu promé ku bo purba atrobe, òf wak si e tabata kitá.


text:
Internacional
Pareha di Wiels ta cuminsa papia e berdad
Ya ta dos siman cu e asesinato di Helmin Wiels a tuma lugar. Despues di un entiero unda amigo y enemigo a atende, awor ta
Reina Maxima ta cumpli aña
Awe Reina Maxima ta cumpli 42 aña. Esaki ta su prome cumpleaños den su funcion di Reina. Reina Maxima lo pasa su cumpleaño den seno
Hefe di Servivio di Impuesto retira
Steven Miller, e hefe suplente di e servicio di impuesto Mericao IRS, mester a retira pa motibo di un escandalo. Asina President Barack Obama a
Anthony Hopkins ta bai personifica Freddy Heineken
E conocido actor Anthony Hopkins lo personifica Freddy Heineken den un pelicula cu ta basa riba e buki di Peter r. de Vries. Asina e
Flor cu parse Angelina Jolie
Investigadornan a presenta un flor cu ta pinto e lipnan di Angelina Jolie. E mata cu yamam Psychotria Elata ta un flor cora cora cu
Hopi hende a perde tur propiedad na Spaña
Como 32mil famianan Spaño a keda sin cas aña pasa door cu nan no por a paga nan hipotheek mas. Asina Banco Central si Spaña
Gobierno Griego ta duna vacuna gratis
Gobierno Griego ta laga muchanan di famianan di poco recurso haya vacuna gratis. E Ministerio di Salud a pone 500mil euro disponibel pa esaki
Boshi olifante asesina
Sigur 26 olifante a wordo mata siman pasa dene parke Dzanga-Ndoki den e Republica Central Africano. Asina Wereld Natuur Fonds a informa diabierna
Autopsia riba Micheal Jackson ta duna e caso henter un otro cara
Cicatrisnan, buraconan, tattoo y manchanan blanco. Esaki ta loke e miembronan di hurado a hayanan confronta cune na momento cu a presenta nan cu potret
Lion Fish por ta venenoso
Den un publicacion dia 26 di maart 2013, e Food and Drug Administration (FDA) ta anuncia cu nan tin un publicacion dirigi na bendedornan di
Dos persona ta fayece despues cu jet a dal contra edificio
Venezuela- Durante di diadomingo merdia a keda confirma di e fayecimento di e dos tripulante cu tabata abordo di e yet tipo LearJet 60 matricula
Obama a reuni cu studiantenan Mexicano
Awor mainta President Obama a duna un discurso dirigi na como 800 studiante Mexicano den e Museo Nacional de Antropologia
Papa Francisco ta bay bishita Isreal
Papa Francisco lo bishita Isreal ya cu el a ricibi un invitacion di e Presidente di Isreal Shimon Peres. Fecha di e bishita no ta
Obama kier sera Gunatanamo Bay atrobe
Presidente di Merca Barack Obama ta bai trata un biaha mas na sera e prizon Guantanamo Bay. E lo bolbe negosha cu Congreso pa wak
Hopi trafico di data durante presentacion di Rey nobo
Diamars e presentacion di Rey Willem Alexander riba balcon tabata e momento cu mas uzo a wordo haci di traficacion di data riba telefoon. Asina
Transpaso di trono a conoce un Rey nobo
Awe Reino Hulandes a presencia e traspaso di trono y awor conoce un Rey nobo. Awe tambe Prinses Amalia a bira sali publicamente como Prinses
Claus tabata mi miho decision
Reina Beatrix a tuma despedida di e pueblo y a trece dilanti kico p’e tabata importante den transcurso di añanan. La Reina ta orguyoso di
Manifestacion na Spaña
Miles di Spaño a demostra diadumingo contra e medidanan di austeridad di e Gobierno conservativo di Prome Minister Mariano Rajoy
Aysel Erbudak ta hiba Slotervaartziekenhuis Corte
Parti doño di Slotervaart Ziekenhuis na Amsterdam Aysel Erbudak ta bai hiba e miembronan di directiva di e hospital Corte. Esaki ta loke el a confirma
Capriles ta duna CNE te awe pa haci un reconteo
Capriles ta pone pia abou y ta exigi pa CNE haci reconteo manera nan a priminti. Nan lo no bai spera mas y riba e
Guillermo Cochez: Cada biaha ta haya mas prueba di e fraude di NIcolas
E Chavismo a apoya e reconteo di votacion na Mexico ora cu Lopez Obrador a perde. Awor ta nenga di cumpli acuerdo di haci e
Salsero Oscar de Leon ta suspende su gira debi na accidente domestico
Pa 20 dia pa locual cu e salsero Oscar de Leon mester suspendi su gira cu e tabatin planea den Latino America debi cu e
Nike ta saca shirt di Boston Massacre for di circulacion
Nike a dicidi di saca un t-shirt for di circulacion cu tin e texto Boston Massacre imprimi riba dje. Asina ESPN a anuncia. Riba e
Rumornan ta sigui insistente cu ta Capriles mester a gana
Berdad cu Capriles a gana eleccion na Venezuela cu mas di un miyon voto? Un analista y columnista di CNN Carlos Ablberto Montaner a analisa
Ex Papa retrata den condom
Un artista mericano a traha un obra di arte completamente di condooms cu ta retrata Papa Benedicto. E artista mericano Niki Johnson a traha un
Explocionnan cu varios herido y morto durante Boston Marathon
Dialuna na Boston a tuma lugar e magno evento cu ta hala varios hende cual ta e Boston Marathon tabatin miles di hende para na
Mas di 600 hende a manifesta pa cahanan di votacion benta riba caminda
Como 600 hende tabata manifesta na Troncal 5 di estado Barinas na altura di Fuerte Tavacare, exigiendo e representantenan di e CNA pa duna un
Cancer nobo descubri na tripa
Investigadornan di AMC na Hulanda a descubri un forma nobo di cancer di tripa. E cancer aki ta mas agresivo y ta bolbe bek apesar
Resultado di eleccion a duna di concoe cu Nicolas Maduro ta bira presidente di Venezuela te cu 2019
Despues di un eleccion grandi riba 14 April 2013 na Venezuela unda e comunidad Venezolano por a haci uso di nan derecho di voto sea
Hackernan ta horta 200 miyon euro for di banco na Rusia y Ukraina
Hackernan a haci un atake masal online y a horta alrededor di 200 miyon euro for di banconan di Ukraina y Rusia. Segun e Servicionan
Snackbarnan na Amsterdam y Utrecht ta bende batata cu saus di marihuana
Albert van Beek, doño di e snackbar Manneken Pis a traha e saus peculiar aki y ta bisa cu e ta hopi dushi y cu
Studiantenan victima di hincamento na Universidad na Texas
Na un Universidad na Texas tin como15 studiante cu a bira victima di hincamento. Asina e Universidad a informa riba nan pagina web
E Dama di Hero a fayece
Ex prome Minister di Gran Bretania Margaret Thatcher a fayece na edad di 87 aña. Awe mainta trempan ora di Inglatera, e Dama di Hero
Dos piloto a muri den avion cu a cay den lama durante show
E dos tripulanete di un avion di e FAD Fuerza Aerea Dominicana cu tabata participa den un show aereo lama Caribe Prome cu e rescate
Studiantenan di India ta busca solucion pa ola di violacion sexual
ndia su cifranan di violacion sexual ta hopi halto y nada ta sosodiendo pa mengua esaki. Recien un studiante a wordo brutalmente viola y laga
Atracadornan a asalta un grupo grandi di pasahero den bus
Atracadornan a asalta mas di 40 pasahero den un bus di e compania Panamerica, esaki a sosode diabierna pa 10′or di anochi unda e bus


text:
Aeropuerto London Heathrow
Aeropuerto London Heathrow òf Heathrow (kódigo IATA: LHR, kódigo OACI: EGLL), situá na e parti wèst di Londres, ta e aeropuerto mas grandi di Reino Unido i di Oropa. Ku un kantidat di alrededor di 68 mion pasahero pa aña, ta hasi Heathrow un di e aeropuertonan mas drùk di mundu. Heathrow konosé un kantidat enorme di pasaheronan internashonal kual ta hasié e aeropuerto internashonal number unu di mundu. Apesar di ta surprasá su konkurenshanan den Oropa Aeropuerto Paris-Charles de Gaulle na Paris, Fransia, Aeropuerto Frankfurt am Main na Frankfurt, Alemania, Aeropuerto Madrid-Barajas na Madrid, Spaña i Aeropuerto Amsterdam-Schiphol na Amsterdam, Hulanda di ta hèndel mas pasahero pa aña, e ta esun number dos di Oropa riba tereno di moveshon aeréo tras Paris-Charles de Gaulle siguí pa Frankfurt am Main. Aeropuerto London Heathrow ta e base di British Airways kual ta hasié e hub di aviashon Oropeo mas grandi pa e aliansa aeréo Oneworld. Banda di esei e ta un hub pa BMI i Virgin Atlantic Airways


text:
Motociclista gravemente herida den un accidente banda di Royal Plaza a bin fayece den oranan di mainta
Diasabra madruga a drenta informe di un accidente cu hende herida banda di Royal Plaza, mesora a dirigi tanto polis como ambulans na e sitio. Na yegada di e patruya a bin compronde cu e auto Mitsubishi Lancer A4414 bayendo pabao a hala bay na man robez y a bay dal frontal riba e brommer MFA 173 cu tabata bini di pabao. Na yegada di e ambulans mesora a atende e victima y a transporte den situacion hopi critico cu urgencia pa hospital. Diasabra mainta a drenta e tristo noticia di cu e motociclista Kevin Randall Richardson naci na Aruba 28 di mei 1956 y tabata biba na Siribana 20L a fayece debi na e multiple golpinan ricibi na cabez y na su curpa. Kevin tabata un empleado di e Cuerpo Especial Arubano. Na famianan di e fayecido ta bay nos mas sincero palabranan di condolencia.


text:
Den publicacion haci pa e servicio di noticia y datonan financiero Bloomberg ta mustra cu PetroChina ta trahando cu PDVSA y cu posibel deal cu Valero y Gobierno di Aruba, lo ta cu e dos companianan aki of en todo caso cu un compania crea pa nan dos.
Bon Dia, partner di RNW
Notisia den kolaborashon ku nos partner na Aruba.
Posibel deal
Pero den e articulo skirbi pa Nathan Crooks y Daniel Cancel tin indicacion cu PDVSA lo ta partner di PetroChina den un posibel deal pa cu nos Refineria y cu esaki lo no ta un decision cu lo por bay dura hopi.
Segun e articulo di Crooks y Cancel, e compania di e estado Venezolano, Petroleos de Venezuela S.A. miho conoci como PDVSA, ta studiando diferente manera pa uza loke nan ta yama 'idle refinaries' of refinerianan cu no ta operando den Caribe pa procesa e depositonan di crudo cu tin den e faha di Orinoco,
E articulo ta sigui bisa cu PDVSA, cu sede na Caracas, lo por a utilisa e refineria di Valero Energy Corporation na Aruba y e planta Hovensa LLC na U.S. Virgin Islands te ora instalacion pa maneho di crudo pisa keda construi na e pais, esaki segun loke un funcionario di e compania lo a declara den un entrevista, pero cu a haci esaki sin autorisacion.
Segun e reportahe di Bloomberg, Valero a bisa di 8 di mei ultimo cu nan a acepta un oferta no vinculante di $ 350 miyon pa e instalacion di un empresa cu ainda no a keda identifica pa e compania.
Joint venture
PDVSA tin joint venture cu PetroChina Co. Ltd., cu ta e division de refinacion di China National Petroleum Corporation na Venezuela. E funcionario entrevista pa Bloomberg a bisa cu a hiba conversacionnan cu Valero.
E periodistanan di e reconocido media financiero aki a purba di tuma contacto cu Valero via email y e contesta cu nan a haya di nan vocero, Bill Day tabata cu … 'e compania no ta den disponibilidad pa papia tocante e naturalesa di e discusionnan riba un posibel transaccion na Aruba.' Riba e mesun via nan a purba di haya un comentario di PetroChina, pero te na momento di publicacion di e articulo, nan no a logra haya contesta.
E mesun funcionario a bisa e periodistanan di Bloomberg cu Hovensa Refinary, cu ta un joint venture entre PDVSA y compania di New York Hess Corp, tin un importancia strategico pa PDVSA y lo por keda uza como un facilidad pa almacena petroleo.
Perdidanan
Por cierto cu e compania Hess ainda tampoco a contesta e e-mailnan caminda ta pidi e compania pa duna nan comentario riba esaki. Valero, cu base na San Antonio, a su operacionnan di e refineria na Aruba , cu tabata produci 235 mil bari pa dia, debi na e margen di ganashi pober, mientras cu Hovensa, cu ta capacidad pa procesa 350 mil bari pa dia, a cera na Februari ultimo despues di a sufri perdidanan cu ta monta un suma di 1,3 biyon doler den e ultimo 3 aña.
Venezuela, cu ta produci rond di 2.95 miyon bari pa dia na pero nan tin como meta pa yega na 3.5 miyon pa dia. Y pa logra esaki, segun e funcionario di e empresa, e compania tin proyectonan andando pa aumenta e produccion di e pozonan madura y amplia e capacidad di e loke nan ta yama e Faja Petrolifero del Orinoco.


text:
WILLEMSTAD – Ni Ministerio Públiko (OM) di Kòrsou, ni Instituto Forénsiko Hulandes (NFI) no por bisa kon ta pará ku e investigashon forénsiko di e kurpa sin bida ku na luna di mart a haña na Playa Kanoa. Tur dos ta mustra riba otro pa e kontesta.
Na luna di mei a manda e kurpa sin bida ku a haña na Playa Kanoa pa NFI den un kápsula speshal, pa investigá e identidat i e kousa di morto. Pa haña sa e identidat a manda DNA di persona ku a pèrdè tambe, entre otro di Rayzienne Scoop ku a pèrdè for di yanüari.
Esun ta mustra riba otro
Kuminsamentu di yüli OM di Kòrsou a laga sa ainda ku nan ta ferwagt e resultadonan ‘den algun siman’. Awor ku basta siman a pasa di repente ta un misterio kiko e resultado di e investigashon ta i ki dia ta ferwagt di hañ’é anto. “Te ainda nos no a haña informashon nobo di NFI tokante e investigashon”, asina bosero di Ministerio Públiko Norman Serphos ta reakshoná. E bosero tin un idea sí, pakiko no tin e fluho di informashon ei, sinembargo e no por elaborá riba dje. “Kisas lo bo por akudí na polis pa mas aklarashon tokante kon ta kava di hèndel e proyekto, nos ta duna solamente informashon ku nos mes ta risibí via NFI.”
Polis ta referí bèk na Ministerio Públiko i ta desmentí ku lo tin problema den kon ta kaba di hèndel e enkargo. “Nos no ta duna enkargo pa investigashon, ta Ministerio Públiko ta hasi esei. Nos tin e enkargo solamente pa e kaba di hèndel e aspekto tèkniko.” Meskos tambe NFI ta referí na Ministerio Públiko pa loke ta trata suministro di informashon. Riba e pregunta ken eksaktamente ta esun ku a duna e enkargo, NFI ta laga sa ku 'pa siguransa' mester averiguá 24 ora despues e bosero ta konfimá ku en bèrdat ta Ministerio Públiko a deponé e enkargo serka NFI.
Mas misterio
Otro misterio ta si a kaba e investigashon kaba òf si e t’aden ainda. NFI ta laga sa ku nan no por bisa nada tokante esaki sin pèrmit di esun ku a duna e orden. “Nos no ta hasi esaki pasobra nos no ke stroba un eventual investigashon di polis ku por ta koriendo. Ta posibel ku pa motibu táktiko polis no ke duna sierto informashon ainda.”


text:
Mester regla derecho di prezo na islanan BES mas mihó. Esaki Cynthia Ortega-Martijn di ChristenUnie, ku djamars 17 di yanüari a hasi pregunta den parlamento hulandes tokante esaki, ta haña. E ta preokupá, entre otro, pa e trato di prezo sabano i statiano ku awó ta sinta nan kastigu den prizòn na Boneiru.
Ortega-Martijn i su kolega Carola Schouten ke sa si ta garantisá derechonan di e prezonan. Por ehèmpel, e no ta komprondé ku ta trata kaso hudisial di statiano i sabano na Boneiru, ku ta keda asina leu geográfikamente di Saba i Statia. “No ta eksistí un buelo direkto, i esaki ta pone ku pa famia di e malhechornan i e víktimanan ta kasi imposibel pa partisipá na e hurisdikshon”, segun Ortega Martijn.
E parlamentario ta preokupá ku e asina yamá ‘first offenders’ lo kai mas abou bai den kriminalidat pisá. Asina el a tende relato di hoben ku pa promé be a bini den kontakto ku hustisia i ku ta será huntu ku kriminal pisá.
Lokashon di prizon na Statia
Ortega-Martijn su atenshon ta bai tambe pa tur e beheit ku tin tokante e lokashon di un prizon nobo ku mester konstruí na Sint Eustatius. E ta pidi aklarashon tokante esaki i e ke sa si ta posibel ainda pa kambia e lokashon. Tambe e ke sa si den e futuro prizon, e kantidat di sèl lo ta sufisiente pa pone tur prezo di Saba i Sint Eustatius.
“Esaki ta un ehèmpel klásiko di problema ku ta resultá for di ekambionan estatal di 10-10-‘10”, segun e polítiko. ChristenUnie ke pa minister di Asuntunan Interior i sekretario di estado di Hustisia investigá e krítika riba e sistema hudisial na islanan BES i tuma akshon si resultá ku esistema no ta kumpli ku eksigenshanan nashonal i internashonal.


text:
Budismo
Búdismo (Pali/Sanskrit: बौद्ध धर्म Buddha Dharma) ta un religión i filosofia enkompasando e variedat di tradishonnan, kerementunan i práktikonan di e siñamentunan di Siddhartha Gautama, komunmente konosí komo Buddha (Pāli/Sanskrit "esun lantá"). E buda a biba i duna lès den e parti nort-ost di e subkontinente di India pa un periodo entre e siglonan 6 i BCE. E ta konosi entre budistanan manera un siñadó spiritual lantá, ku a kompartí su ideanan pa yuda hende komun pa kaba ku sufrimentu (of dukkha), yega na e estado di nirvana, i asina skapa loke ta wòrdu mirá komo un siklo di sufrimentu por medio di un nansementu di nobo.


text:
AHATA su Comision di Medio Ambiente tin 12 aña caba organisando e competencia di obra y arte recicla. E aña aki sigur esaki lo wordo organisa un biaha mas durante 15 pa 26 di april, 2013. E ultimo dia pa inscribi ta dialuna 1 di april pa categorianan individual/grupo y pa School lo ta dia 15 dia maart. Cas di Cultura lo ta sede un biaha mas pa e gran exposicion aki, apertura lo ta 15 di april pa 3:00pm.
Duarante añanan AHATA su Comision di Medio Ambiente ta organizando e expo y competencia aki, nos por mira hopi creatividad, unda cu e participantenan a reuza y lo por sigui reuza, foam bleki, plastic, papel, glas, aluminium of carton y uzando adicional verf y lijm.
Lo tin 7 diferente categoría: kleuter scol, scol basico di 1ste te cu 3de klas, scol basico 4de te cu 6de klas, scol secundario, individual amateur, individual profesional y grupo/hotel/negoshi. Tur participante lo haña un certificado y e ganadornan lo haña premionan di diferente sponsor.
E hurado lo basa nan escogencia riba: e producto cu a wordo uza, creatividad, detaye y acabado, porcentahe di material recicla uza, tecnica cu a wordo uza, kiko por haci cu e objecto, si e participante a uza e materialnan re-uza y por ultimo si e participante a uza uno of mas di materialnan re-uza.
AHATA Comision di Medio Ambiente ta invita pueblo pa visita e exposicion na Cas di Cultura di dialuna pa diabierna di 2:00pm pa 6:00pm y admira e creatividad cu nos comunidad ta ofrece. Entrada ta gratis. Di e forma aki AHATA ta desea di corda nos comunidad riba e 3-R: Reduci, Resusa, Recicla.
Un danki di antemano ta bai na Coca Cola main sponsor di e Expo y Competencia y na tur otro sponsors cu di un manera of otro ta haci e competencia, exposicion aki posibel.
Como un toque interesante y valioso nos ta ofrece un tayer di arte di carton na e participantenan di e competencia. Un danki special na señor Jose Brouzzo facilitador di e tayer aki y un danki special na Talk of the Town main sponsor di e tayer aki.
Pa inscribi of haya mas informacion por yama libremente entre dialuna pa diabierna durante ora di oficina na 5822607 of email vanessa@ahata.com
Bini un y bini tur. Sea creativo y consciente pa cuida nos medio ambiente!
E di 12 Expo y Competencia di Obra y Arte recicla ta cuminsa0
AHATA su Comision di Medio Ambiente tin 12 aña caba organisando e competencia di obra y arte recicla. E aña aki sigur esaki lo wordo organisa un biaha mas durante 15 pa 26 di april, 2013. E ultimo dia pa inscribi ta dialuna 1 di april pa categorianan individual/grupo y pa School lo ta dia 15 dia maart. Cas di Cultura lo ta sede un biaha mas pa e gran exposicion aki, apertura lo ta 15 di april pa 3:00pm.